Armeniar genozidioa turkiar ikuspegitik – Lehena Orain\nGertaera ezaguna da 1915-17an turkiar estatuak ehundaka mila\narmeniar hil zituela. Gaur egun Turkia Europar Batasunean (EBn) sartzeko\naukeraren haritik mendebaldean askok eskatu diote genozidioaren aitortza\nofiziala. Auzi hau, memoria historikoak gaur egun duen eraginaren adibide argi\neta mingarria da.\nEgun hauetan turkiar unibertsitari batzuk ezagutzeko aukera\nizan dut: Kerem, Mehmet eta Nazan. Beraiekin egon aurretik sekula ez zitzaidan\nbururatuko noizbait armeniar auziaren turkiar bertsio bat entzuteko parada\nizango nuenik. Bestalde, aukera suertatuta ere, ba al dute turkiarrek\ngenozidioaren aitorpen burumakurretik haratago beste ezer esateko? Alternatiba\nnegazionismoa da, hots, armeniar hilketak jazo zirela ukatzea, neonaziek juduen\nholokaustoa ukatzen duten bezala. Izatez Turkiako gobernuak ez du ofizialki\nonartzen genozidio bat izan zenik. Hildakoak izan zirela bai onartzen du, baina\nkopuruak gutxitzen ditu, eta bertsio ofizialaren arabera turkiar-armeniar gerra\nbaten baitan gertatu zen dena, I. mundu gerraren testuinguruan. Nolanahi ere\nnekez espero zitekeen unibertsitateko kide batzuk halako sasi-istorioetan\neroriko zirenik. Izatez ez nuen pentsatzen ezagutu nituen turkiarrek gaia\naipatzeko gogorik izango zutenik. Baina oker nengoen. Gaiari aurrez aurre oratu\nzioten, eta ezusteko bideetatik.\nGenozidioaren arazo eta erabilerak\nMehmet zuzenbidean doktoratzen ari da. Bere aburuz\nnazioarteko zuzenbidea aplikatuz 1915-17ko hilketak ezin dira epaitu “genozidio”\nsalaketapean. Izan ere, “genozidio” delitua askoz geroago definitu zen\nnazioarteko zuzenbidean, eta ikuspegi juridikotik legeei ezin zaie atzeranzko\nEsandakotik eman dezake Mehmet abokatu sofista horietako bat\nizateko prestatzen ari dela, legeen zirrikituak baliatzen dituena krimen\nizugarriak ukatzeko eta errugabetzeko. Baina ez. Ikuspegi legaletik eta\nnazioarteko zuzenbidearen argitan zehatza izan nahi du, zeren gauza bat baita\ngertatu zena, eta beste bat ea gertatu zen hori juridikoki genozidio gisa\nepaitu ote daitekeen gaur egun. Gertatu zenari buruz Mehmetek ez dauka\nzalantzarik. Bere hitzetan (eta Kerem zein Nazan bat datoz) “dei dadin genozidio,\nsarraski, garbiketa etniko edo 1915-17ko gertaerak ez da\ndudarik armeniarren hilketa masibo, programatu eta sistematiko bat burutu zela\nturkiar goi-agintaritzak erabakita.” Zentzu horretan genozidio gertatu zela\nargi dute, eta ukatu egiten dute guztiz Turkiako gobernuaren bertsio ofiziala.\nHala ere turkiar unibertsitari hauek ez dira oso eroso sentitzen genozidio\nhitzarekin. Aipatu aipatzen dute, baina aukeran izena saihestuz mamian\nzentratzeko. Zeren, berehala ikusiko denez, genozidio hitzak oztopatu egiten du\narmeniar auziaz hitz egiteko aukera Turkian. Gainera, beren larruan jarrita, ez\ndu erraza izan behar norbere kontzientziaren aurrean hitz gordin horrekin\naitortzea “nire nazioak genozidio bat burutu zuen”. Nolanahi ere, genozidio\nhitzarekin duten arazo nagusia Turkian eragiten duen eztabaida antzutzailea da.\nAzaldu didatenez, gaur egun Turkian, gobernuak eta iritzi\npublikoak, printzipioz ez dute ezer entzun nahi armeniar auziaz. Baten bati\ngaia ateratzea otutzen bazaio eta beste turkiarren bati aipatzen badio, honek\ngaldera bakarra egingo dio: “zuk genozidio bat izan zela uste duzu, bai ala\nez?” Besteak “ez” erantzuten badu, kito, denak lasai eta gaia amaitu da.\nEz dago hizketan segitu beharrik. “Bai” erantzuten badu, hori esan duena\nturkiar txar bat da, aberriari traidorea eta kasu horretan ere elkarrizketa\namaitu da. Hola bada, gaur egungo Turkian, genozidioaren gaiak, bai/ez\ndikotomiarekin, ez du irteerarik eskaintzen.\nGenozidioaren gaia, gainera, atzerritar presio bidegabe gisa\nsentitzen da Turkian. Izan ere, Frantziako edo Estatu Batuetako parlamentuetan\nonartu diren ebazpenek, armeniar hilketak salatuz eta Turkia kritikatuz, agresio\ngisa pertzibitzen dira Turkian. Nazanek dioenez: “Nor dira frantsesak edo\nestatubatuarrak turkiarroi moral lezioak emateko? Zer egin dute beraiek\nVietnamen, Aljerian edo Iraken? Noiz eskatu dute beraiek barkamena?” Mehmetek\neta Keremek erantzuten diote: “ados, baina hori aski arrazoi al da guk ezer ez\nTestuinguru horretan EBn sartzeko baldintza gisa armeniar\ngenozidioa aitortu beharra eskatzea (EBn sartzeko gainerako europar herrialdeei antzeko eskaririk egin ez zaienean)\numiliazio bezala bizi du Turkiako iritzi publikoak, eta jarrerak herstea\neragiten du. Izatez, ezagutu ditudan turkiar unibertsitariek esan didatenez,\nFrantzian armeniar auzia interesatuki erabiltzen ari dira Turkiaren EBrako\nsarrera galerazteko. Izan ere, ez da sekretua frantses gehienak Turkia EBn\nsartzearen aurka daudela. Beraz armeniarren genozidioa ez dute aipatzen\nhainbeste armeniarrak egiazki inporta zaizkielako, baizik badakitelako Turkia\nez dela makurtuko hori onartzera, eta beraz EBtik kanpo uzteko aitzakia\nperfektua dela. Auzi honetan, jakina, alde bakoitzak bere jokoa egiten du:\nohorearen aitzakian Turkiak ez du gertatutakoa onartzen, frantsesek\ninteresatuki baliatzen dute, eta armeniar taldeei ere ondo etorri zaie\nEB-Turkia arteko ezinkonpondua noizbait ebazpen hauek bultzatzeko.\nZentzu horretan Kerem-ek argi dauka: “Frantziak edo AEBk\negiten duenak ez du laguntzen debatea Turkian, eta herrialdeak denbora gehiago\nbehar du gauzak onartzen hasteko. Baina, jakina, armeniarrek arrazoiz esango\ndute: ‘zenbat denbora gehiago? 90 urte daramatzagu zain, ihes egitea lortu\nzuten azken armeniarrak hiltzen ari dira. Ez al dute aitortza bat ikusteko\neskubiderik?’ Eta arrazoi osoa dute.”\nArmeniarrei zer eskaini\nArmeniar aldetik ere ikusten dute arazoren bat turkiar\nunibertsitariek. Izan ere, armeniar diasporan, orotariko taldeak badira ere,\nnahiko jarrera hedatua omen da hiru gauza eskatzea: 1) genozidioaren\naitortza, 2) konpentsazioak, 3) lurraldearen itzulera bertan armeniar estatu\nzabalago bat sortzeko. Turkiar ikuspegitik, ordea, ez da errealista pentsatzea beren\ngobernuak “genozidio” hitza onartuko duenik inoiz, zail ikusten da konpentsazio\nzuzenak ematea, eta ezinezkoa lurraldea ematea bertan armeniar estatu zabalago\nbat eraikitzeko. Horregatik Mehmetek, zintzoki adierazten du zer egingo lukeen\nberak Turkiako agintean balego:\n“Gutun bana idatziko nieke bizirik atera ziren armeniarrei\neta beren ondorengoei. Bertan Turkiako herriaren izenean aitortuko nieke sarraski\neta kanporaketa bidegabeak izan zirela beraien eta beren senideen aurka, eta\nohartzen naizela beren minaz eta benetan sentitzen dudala. Halaber Turkiako\nherritar izateko aukera eskainiko nieke, eta beren arbasoen herrira itzultzeko\naukera, bisitan zein bertan bizitzeko hala nahi badute. Seguruenik ez dira asko\nizango itzuli nahiko dutenak bizitzera, baina eskubidea behintzat izan behar\ndute. Orobat herri horietan hildakoengatik oroigarriak jartzen eta suntsitutako\neliza armeniarrak eta bestelako monumentuak berreraikitzen ere lagunduko nuke.\nIzan ere, agian ez da posible konpentsazio ekonomiko zuzenak ematea, baina\nadibidez Turkiako armeniar ondare historikoa babesteko dirulaguntzak eman\nlitezke. Azkenik Estatuaren artxiboak irekiko nituzke bai turkiarrentzat, bai\narmeniarrentzat eta bai nazioarteko ikertzaileentzat ere, gertatua inolako\nzentsura eta muga gabe azter dezaten, bakoitzak bere ikuspegitik.”\nKerem-ek eta Nazan-ek bat egiten dute Mehmetekin. Beren\naburuz, ordea, arazo nagusia Turkiako gobernua da, orain arte ez duena ezertxo\nere egin, ezta pauso txikiena eman ere. Eta nazioarteko presioak ez du errazten\nirekidura. Ataka horretan, Kerem-en ustez, gobernuaren zain egon gabe norbanako\nmailan hasi behar da hurbilketa. Izatez berak aukera izan du diasporako zenbait\narmeniarrekin biltzeko eta auzi hauetaz hitz egiteko. Haiek esanda daki 1915-17 artean\nsalbatu ziren armeniarretarik asko auzokide turkiarrek lagunduta salbatu\nzirela. Horregatik, nahiz agian zail izan “armeniar nazioa” eta “turkiar\nnazioa” adiskidetzea, posible da Kerem, Nazan edo Mehmet bezalako pertsonek\nzubiak eraikitzea Armenian zein munduan zehar bizi diren hainbat Krikor, Vartouhi edo Anahit-ekin.\n2007/10/23 at 11:51\nIkusten da, bai, probetxua aterako diozula Oxfordeko egonaldiari, eta horretan hasi zarela ez dago dudarik. Interesgarria da Kerem, Mehmet eta Nazan-en ikuspegia, baina hirurak Oxforden daude, pertsona ikasiak dira, eta iruditzen zait turkiar eliteko (ekonomiko/intelektualeko) kide direla. Beraz, nora arte orokortu daiteke, armeniar genozidioaren gainean eman dizuten ikuspegia turkiar jendartera?\n2007/10/24 at 20:05\nArrazoi duzu Sopokeliñe. Kerem, Mehmet eta Nazanen iritziak ez dira ohikoak turkiarren artean. Eurek baieztatu didate Turkian jende gehien-gehienak bat egiten du gobernuaren jarrerarekin. Askotan abertzalekeriak hori dauka. Nolanahi ere, iritziak denboraz alda daitezke. Eta edozein kasutan unibertsitari hauen jarrera irekiagoak, oraingoz beren gizartean salbuespenezkoa izan arren, itxaropenerako bidea irekitzen du.\n2007/10/26 at 15:48\nKaixo Jurgi: neuk ere Sopokoliñek idatzitakoa esateko asmoa nuen, baina ez dut errepikatu.\nEgia da, bestetik, turkiarrek armeniarrei leporatzen dietela Lehen Mundu Gerrako testuinguruan errusiarekin bat egin nahi zutela, nahiz eta horrek, noski, ez duen babesten turkiarrek egindako sarraskia. Gertatutakoak, bidebatez, ondo erakusten du muturreko abertzaletasunaren arriskuak. Turkia oraindik inperio bat zenean eta konkisten garaia bukatu ondoren elkarrekin bizi ziren arraza, hizkuntza eta kultura desberdineko taldeak. (Gorderik daukat hiru hizkuntza desberdinetan idatzitako faktura baten kopia) XX. mendera hurbiltzen garen neurrian arazoak geroz eta handiagoak izan ziren eta greziarrek edota armeniarrek jasan izan ziztuzten “turkiar gazteen” erasoak. Egoera are gehiago okertu zen Lehen Mundu Gerrako urteetan eta armeniarren ondoren, 1921-1923 urteetan borroka latzak eta biztanleri-mugimengu handiak eman ziren, besteak beste, Grezia eta Turkiarren artean. Politikoki zuzenak izateko gehitu dezagun han zirela tartean Europako potentziak muga eta nagusi berrian finkatu nahiean, Irak orduan sortu zen. Garai eta lurralde interesgarriak dira orduko Turkiakoak eta badugu zer ikasi hango historiatik.\nOndo pasa Oxforren eta hango berri eman, hemengoak baino atsegingarriagoak izango dira eta.\n2007/10/27 at 22:24\nOso txalogarria iruditzen zait hiru turkiar horien jarrera, baina uste dut ez diotela arazoaren muinari heltzen, hau da, Turkiar estatuaren “defizit demokratiko kronikoari” (nolabait deitzearren). Zeren armeniar genozidioa, batetik, garrantzitsua da ikuspegi historiko baten aldetik, baino hori baino gehiago garrantzitsua da gaur egun eta etorkizuean (noiz arte?) uzten duen ondorioengatik: estatu bat, turkiarra, bere izaeraz hausnarketarik minimoena paratzeko gai ez dena, bere buruaren beldur etengabean, beste estatu bat ondoan, Armenia, etsaigo iraunkorrean, zenbait minoria nazional (handiena, kurduak) ukatuak, zapalduak, sarraskituak… Estatu bat bere buruaren aurkako gerra etengabean, bere armadak berak okupatua. Ez, ez gaude debate historiko-akademiko baten aurrean, debate politiko baten aurrean baizik. Eta esango nuke hori ez dela konpontzen gutun batzuk igorrita, hots, borondate on hutsez.\nEta Mikel, ziur aski, arrazoi du zentzu batean, hots, inperio otomanoaren sasoian aukera handiagoak zeuden gizartearen pluralismo kulturala (nazionala?) onartzeko. Baina Mikel, gauza jakina da Turkiaren estatu-eredua Frantzia dela, hots, Askatasun Ilustratu Progresistaren Ama Handia. Eredu jakobinoa itsuki eta baldarki ezarri nahi izatetik dator, neurri handi batean, urtero milaka kurduen bizitza mozten duen praxi faxista etengabea. Paradoxikoa? Ez dakit, bai konplikatua, ordea. Ados nago muturreko nazionalismoaren kritikan, baina horretan ere topikoan geratzeko arriskua dugu, argi ez bagabiltza.\nInperioen nostalgiak harrapatuko ote gaitu denok, bada? Ai, Jurgi, aukeratu duzun sehaska oxeniensean izango duzu aukerarik pentsamentu inperiala… barka, liberala esan nahi nuen (non ote dut burua?)… sakonki ezagutzeko. Ondo izan.\n2007/10/29 at 12:49\nBarkatu, baina ezin diot tentazioari eutsi.Atzokoa idatzi ondoren, hona hemen gaur, GARA egunkarian gaurko edizioan dakarren perla (2007-10-29):”los intentos de dividir Turquía (…) Por una parte el terrorismo y por la otra el nacionalismo étnico y los reaccionarios tienen como objetivo dañar al Estado.”Jakina, turkiar armadak Irakeko mugak zeharkatu beharraz ari da, “terrorismoa” eta “nazionalismo etnikoa” porrokatzeko.Baina nor da horrelako kalaka darabilena? Fernando Savater? Juan Pablo Fusi?Ez jaunak, Yasar Büyükanit jenerala, Turkiako Armadaren Estatu Nagusiaren burua.Jakina, ez dakit Savaterrek edo Fusik bat egingo ote duten Irakeko inbasio berri honekin (ez dakit, nahiz eta ezerk ez nindukeen harrituko), baina mezu honetan gertakariaz baino, guztiek darabilten kalaka horretaz ari naiz: nazionalismo etnikoa = terrorismoa.Ezaguna, ezta? Non inspiratzen ote da Büyünit jenerala horrelako perlak asmatzeko?\n2007/10/30 at 23:05\nKaixo Mikel eta Pruden. Puntu interesgarriak atera dituzue. Izatez horietako batzuk ezagutu ditudan turkiarrek ere aipatu zizkidaten, baina gehiago ez luzatzearren aipatu gabe utzi nituen. Zuen oharren haritik, ordea, zerbait erantsiko dut: Kerem-ek esan zidanez XX. mende hasierako Turkiar Gazteen nazionalismoak jakobinismoa eta ideia darwindarrak biltzen zituen: ideia patriotiko laiko erradikalak eta aldi berean nazioek hil ala biziko borrokari aurre egin behar ziotelako ustea. Turkiar Gazte hauetako gehienak ez ziren egungo Turkiar lurraldeetakoak, baizik Otomandar inperioaren periferiakoak (Mazedonia, Krimea, etab.). Inperioa suntsitzen eta beren jaiotzako herriak beste nazio batzuen eskuetara pasatzen ikusi zituzten (Greziara, Errusiara, Bulgariara…). Hortik beren nazionalismoa borroka darwindar gisa ikustea. Eta “gu ala beraiek” ustezko alternatibaren aurrean, “besteak” suntsitzeari ekin zioten: exterminatuz (armeniarrak), kanporatuz (Anatoliako greziarrak) edo ukatuz eta zapalduz (kurduak). Horrela sortu zen Turkiako Errepublika.Eta bai, Turkiak ez du oraindik bere sorreraren gaineko autokritikarik egin. Ez nuke beste hainbeste esango Oxforden ezagutu ditudan turkiar unibertsitariei buruz. Kurdistanen independentziaz hitz egiteko prest zauden adibidez, eta azken egunetako turkiar armadaren kurduen aurkako erasoak, estatua hartzen ari den norabide faxistaren agerkari gisa aipatu zizkidaten. Izan ere, azken hamar urteetan Turkian irekitze bide bat abiatu ostean, bide hori amaierara heldu aurretik azken urte biotan atzerantz ari ei da nabarmen, berriro ere eredu militaristarantz.Nolanahi ere, turkiar unibertsitari hauek izan ditzaketen mugak ukatu gabe, beren estatuaren jatorriaz eta legitimitateaz egiten dituzten pareko autokritikak, ikusi nahiko nituzke espainiar unibertsitarien artean. Bereziki kontuan izanik Turkian kritikoa izatea ez dela batere erraza bertan demokrazia izugarri ahula baita (militarren ezpata zein alternatiba islamista gainean dauzkate), eta aldiz Espainian, ustez inboluzio arriskua urruna izan arren inor gutxi ausartzen da egungo erregimenaren oinarriak kritikatzera eta historiarekin kontuak garbitzera: Noiz ikusiko dugu Espainiako eskola liburuetan Amerikaren konkista “genozidio” hitzarekin deskribatuta? Noiz agertuko da damuzko jarrera judu eta moriskoen kanporaketagatik? Noiz eskatuko zaie barkamena marokiarrei 1920ko gerra kolonialetan beren aurka egindako krimenengatik? Noiz aitortuko da Trantsizioa ez zela eredugarria izan hainbat arlotan, eta horren ondorio dela, adibidez, egungo espainiar estatua oraindik ez egotea prest Francoren epaiketa faxistak indargabetzeko?Zentzu horretan, turkiar unibertsitari hauek, armeniar auziaz edo kurduen auziaz hitz egitean agertu duten moduko ausardia ez dut sekula somatu espainiar unibertsitarien artean. Erraza da turkiarrak kritikatzea beren iraganari %100 aurre egiten ez diotelako. Baina gugandik hurbilago, ez soilik Espainian, baita Frantzian, Erresuma Batuan, eta oro har Europa osoan, ez dut ikusten autokritikarako kemen askoz handiagorik. Hortaz, turkiar unibertsitariengandik ere (batzuengandik behintzat) agian uste baino gehiago ikas dezakegu oraindik.\n2007/11/03 at 11:16\nGuztiz ados zurekin, Jurgi. Areago, zure hiru lagunen jarrera miresgarria eta eredugarria iruditzen zait, baita guretzat ere, hots, euskaldunontzat. Nahiz eta euskaldunen abertzaleen artean neuk faltan aurkitu dudana ez da autokritika gaitasuna, ez bada autokritika horien kamustasuna eta “kanpotikako” morrontza intelektual negargarria (Madril orain, Paris lehentxoago, New York laster?).\nEta nire ohar nagusia ere bide horretatik zihoan: ohitua gaude pentsatzera genozidioak bezalako krimen handiak arrazoi gorrotagarrien bidez justifikatu ohi direla (juduen genozidioa alemanen nagusitasun arrazialaren bidez justifikatu zen), baina esango nuke askoz ere arruntagoa dela ideia berez eder eta zoragarriak aipatuz egitea, adibidez, Amerikako genozidioa Jesukristoren mezu etikoaren bidez justifikatu ohi zen (eta da), hots, “genozidioa” baino “ebangelizazioa” deituz. Edo, beharbada, armeniarren genozidioa Europar Ilustrazioan sehaska hartzen duten askatasun eta duintasun nazionalaren izenean (eta orain, mentalki, kantatu “La Marseillaise”, eta erreparatu zer esaten ari zaren…). Bada, euskaldun abertzaleok ere, ez dugu horren pareko ereserkiarik gogo biziz kantatzen? Eta ez dugu horren izenean krimenik burutzen? Eta espainiar abertzaleek ere, ez dute beste horrenbeste egiten? Eta abar.\nUtzi erantzuna Sopokeliñe(r)i Cancel Reply


2019ko azaroaren 13a, asteazkena | Ordua Euskal Herrian 08:05:43\nEstelada XXI. mendean demokraziari eman zaion arnasa berritua da. Legedia demokraziaren eta gehiengo baten eskuetan jartzea da. Estelada momentua eta oraina da. Demokraziak derrigorrezkoak zituen, ditu eta izango ditu berrirakurketak. Estelada demokrazia da XXI. mendean.\nEstelada gizarteak burujabetza berreskuratzea da. Merkatuan agintzen duten horiek estatuak erabili dituzte gizartean balore batzuk finkatzeko eta “merkaturatzeko”. Baina diruak ez ditu arazo sozialak eta identitateak ikusten; are gutxiago bereizten eta sentitzen. Arazo sozialak 2011ko maiatzaren 15ean jarri ziren agerian Estatuan; eta urriaren 1ean nazioen aldarrikapenak jarriko dira. Ondorioz, politika ofizialek berrantolatu egin beharko dituzte bere funtzioa eta legedia gizartea erosoago sentitu dadin XXI. mendean.\nEstelada batasuna eta koherentzia da. Estelada aukera da Euskal Herriarentzat, herri eta nazio-gizarte kontzeptu berri bat lantzeko aukera.\nKatalunia eta Euskadi biak dira nazioak, bere hizkuntzekin… Estatu berari lotuak, oso antzekoak, parekoak direla esango nuke. Bi errealitate oso desberdin direla dioten horiek agian politika zahar baten eredua babesten saiatzen ari dira. Gizartea, baina, aldatzen doa eta Katalunian alderdi politikoek jarraitu egin diote aldatzen dagoen gizarteari. Agian, horretan dira oso desberdinak Euskadi eta Katalunia.\nEneko Egibar Artola (Politologoa)


Euskal Herria Bildu - Kanpaina hasiera indartsua Bilbon\nKanpaina hasiera indartsua Bilbon\nEhunka lagun bildu gara gaur arratsaldean Bilboko Areatzan egin dugun kanpaina hasiera ekitaldian. Plaza leporaino beteta eta oholtzan Araba, Bizkaia eta Gipuzkoako EH Bilduko hainbat hautagai datozen hamabost egunak eta etorriko den legegintzaldia gogotsu hasteko prest. Jasone Agirre, Miren Larrion, Maddalen Iriarte eta Arnaldo Otegi hartu dute hitza, hurrenez hurren.\nGertuko tonu atseginaz aritu da Bizkaiko zerrendaburu Agirre bizitzako bere lehenengo mitingean. Azpimarratu du EH Bildukoak hegemoniari traba egiten diogun herritarrak garela. “Gazteak nola ez zarete izango jende molestoa, %35eko langabezia pairatzen baduzue?”, galdegin du. Gogora ekarri ditu, baita ere, emakumeak, munduan dagokien lekua izateko eskubidea aldarrikatzen dutelako. Traba egiten dutenen talde berean sartu ditu sindikalistak ere, gutxieneko soldata 800 eurora ere ez iristea onartzen ez dutelako. Eta, baita ere ekologistak eta pentsiodunak, azken horiek bizitza osoa lanean pasa ostean pentsio duin bat izatea aldarrikatzen dutelako. Baina, horietatik guztietatik enbarazu gehien egiten dutenak militanteak direla azpimarratu du: “Gauzak gaizki ateratzen direnean ere irri egiten duzuelako, eta horrek emango digulako indarra”. Azaldu du hegemoniarentzat alternatibak planteatzea dela gauzarik deserosoena, eta aipatutako guztiek horixe egiten dutelako diela traba egiten duen jendea. “Gu ere alternatibak mahai gainean jartzera gatoz, eta traba egiten dugun jenda izateaz gain jende maitekorra, jakintsua, burugogorra, borrokalaria, sortzailea eta argia ere bagara!”.\nAgirreren jarraian, Arabako zerrendaburu Miren Larrionek hartu du hitza. Espainiako Auzitegi Konstituzionalak Otegiren hautagaitza debekatu izana salatuz hasi da: “Hemen, Espainian ez bezala, duintasuna eta konpromisoa daukagu, eta nazkatuta gaude gure bizitzen inguruko erabakiak beste batzuek Madrilen hartzeaz”. “Irailaren 25ean Euskal Herrian udaberria izatea lortuko dugu”, gaineratu du, “Eta Madrilen batzuk izoztuta geratzea”. Begirada Euskal Herrian jarriz, adierazi du tematuta daudela EAE lehenengo Patxi Lopezek eta ondoren Iñigo Urkulluk eraman duten geldialditik etaratzearekin: “Alferrik galdutako zortzi urte izan dira: murriztera sozialak, geroz eta lan-prekarietate handiagoa, sumisioa Espainiaren erabakien aurrean, murriztetak osasungintzan eta hezkuntzan...”. Gainera, gogorarazi du egoera horri buelta emateko neurriak proposatu dituzten aldiro ezezkoa jaso dutela. Datorren legegintzaldia, aldiz, akordioena izango dela uste du, EH Bilduk horretarako borondate guztia azalduko baitu. Horretarako, eskua luzatu die EAJri, Podemosi eta herritarrei denontzako herri bat eraikitzeko akordioak erdiesteko. Adostasunetarako hiru ardatz proposatu ditu: burujabetza osoa, justizia soziala eta bakegintza. Eta, azaldu du ez direla hitzak bakarrik, EH Bilduk askotan azaldu duela borondatea eta konpromisoa akordioak egiteko: “EH Bildu gabe UPNk Nafarroan agintzen jarraituko zuen, eta baita ere Marotok Gasteizen”.\nMaddalen Iriarte Gipuzkoako zerrendan bigarrena herri honek aurrera egiteko duen beharraz aritu da: “Itxaropenezko horizonte bat behar du aurrera egiten jarraitzeko, eta, horretarako, urratsak eman behar dira”. Azaldu du azken urteetan geldialdi bat bizi izan dugula askatasunari, herritarren bizi baldintzen hobetzeari eta euskararen biziberritzeari dagokionean, eta gaineratu du egoera horren aurrean erabaki zuela berak urratsa emateko momentua zela. Jarraitu du esanez euskal herritarren gaitasunetan sinesten duela: “Lehen mailako herritarrak gara gu guztiok, eta beste batzuen erabakiek gu bigarren mailan kokatzea”. Amaitzeko, ohartarazi du datozen 15 egunetan dena eman behar dugula hurrengo legegintzaldian gauzak aldatu ahal izateko, eta ilusiorik ez galtzeko eskatu die bertan bildutako guztiei.\nEkitaldia amaitzeko, Arnaldo Otegi zuzendu da herritarrengana. Presoen egoera gogora ekarriz hasi du solasaldia, eta azpimarratu du urgentziazkoa dela gaixo dauden euskal preso politikoak etxera ekartzea, beste guztiekin batera. Aldarrikapen horren ostean, azpimarratu du euskal herritarron arazoek jatorri argi bat dutela: “Frankismoaren jarraipena den erregimena da gure arazoen sorburua, eta eztabaidari uko egitea arazoen jatorria ezkutatzea da”. Horren harira, euskal herritarrei eragiten dieten erabakiak Euskal Herrian hartu behar direla defendatu du: “Noiz arte utziko diegu gure partez erabakitzen ustel eta inkonpetente horiei? Inposaketaz, kultura ezaz eta errepresioaz soilik ulertzen du Espainiak”. Azaldu du hori dela egin nahi duten eztabaida, eta ez inhabilitazioarena.\nHalere, gogorarazi du Euskal Herrian ere badaudela ardurak, ez dela etxetik kanpora soilik begiratu behar. “Emakumeak eskubide gutxirekin, prekarietatea, gazteek guk baino zailago dute etorkizun duin bat”, salatu du egungo egoerari argazkia eginez, “Hori ez da herri duin bat, hori ez da autogobernua, hori da herritarren beharrak kontuan hartzen ez dituen erregimen bat”. Galdera bat ere egin die egungo egoeraren erantzuleei: “Zergatik da gazteen langabezia tasa %35ekoa eskola porrotaren tasa espainiar estatuko bataz bestekoa baino txikiagoa bada?”.\nAdierazi du Eusko Legebiltzar berriaren osaketa edozein izanda ere, akordioen legegintzaldia izango dela, gehiengo osoz egongo baita murrizketa sozialen aurkako posizioa. Aitortu du lana ez dela erraza izango, baina EH Bilduk konpromisoak herriarekin hartzen dituela, herria bera delako. “Gu ez gara etorri politikara dirua egiteko edo protagonismoa irabazteko”, ohartarazi du, “Gutako askok ezagutzen ditugun ate birakari bakarrik kartzeletakoak izan dira, eta harro gaude horretaz!”. Bere hautagaitzari dagokionean, esan du soberanisten jarrera dela hemen erabakitzen dena soilik onartzea, eta berak EH Bilduko kideek nahi dutena egingo duela. Espainiarrei, aldiz, gogorarazi die oztopo bakoitzetik indartuta atera direla beti, eta kasu honetan ere hala izango dela. “Ohore bat da espainiar faxista guztiek nire aurka egitea”, aitortu du umorez, “Kastak ez gaitu gustoko!”.\nAmaitzeko, kanpaina irabazteko anbizioa izan behar dela gogorarazi du: “Sondeoek esan dutena baino emaitza hobeak aterako ditugu, eta ez naiz bilbainada bat botatzen ari!”. Azpimarratu du herri kultu bat behar dugula, lege justuak izango dituena eta gobernu duin bat, eta horretarako bide bakarra Estatu propioa sortzea dela. “Irri egingo dugu, antolatuko gara, jendea konbentzituko dugu eta irabaziko dugu!”.


Adegiren aurrean mobilizatu gara, Gipuzkoa "lan eskubiderik gabeko lurralde" bilakatu nahi duela salatzeko\n2018/09/20 :: 6:18\nHemen zaude: FEDERAZIOAK INDUSTRIA Federazioa Adegiren aurrean mobilizatu gara, Gipuzkoa "lan eskubiderik gabeko lurralde" bilakatu nahi duela salatzeko\n2018/03/13\tIndustria\t- Federazioa\nAste honetan egingo ditugun mobilizazio sortari ekin diogu gaur Donostian, Miramongo teknologia parkean, hitzarmenak eguneratzeko eta industriako langileen lan baldintzak hobetzeko eskatzeko. Gipuzkoako enpresen elkarte Adegiren egoitzatik abiatu dugu manifestazioa, eta prekarietatearen aurkako oihuak izan dira nagusi. Hain zuzen ere, Gipuzkoako Industriako Federazioko kide Jonan Goñik ohartarazitakoaren arabera, "Adegik lan eskubiderik gabeko lurralde bilakatu nahi du Gipuzkoa".\nHauek dira egunotarako deitutako gainontzeko mobilizazioak, industrian aberastasuna banatzeko garaia dela aldarrikatzeko:\n• Bihar, asteazkena, 11:00etan, giza katea Gasteizko Aldabe Gizarte etxetik. Elkarretaratzea, 11:15ean, SEA parean, Gasteizen.\n• Etzi, osteguna, elkarretaratzea Iruñean, CEN parean, 12:00etan.\n• Etzidamu, ostirala, manifestazioa Confebasken egoitzatik abiatuta, Bilbon, 11:30ean.


2030. urterako Eibarko mugikortasuna eraldatu nahi du EAJ-k - etakitto.eus\n2030. urterako Eibarko mugikortasuna eraldatu nahi du EAJ-k\nEntzunez Eraiki entzute aktiboaren dinamikaren baitan Mugikortasun Jasangarriaren Aldeko Alkateen Topaketa egin zen aurreko astean Errebal Plazan. Bertan parte hartu zuten Eneko Goia eta Gorka Urtaran Donostiako eta Gasteizko alkateek, Josu Mendicute jeltzale eibartarrak azaldutako hiri-garapenerako eredua babestu zuten. Bi alkateen esanetan, jeltzaleek Eibarrerako diseinatu duten etorkizunerako eredua bat dator beraiek abiatzen diharduten ekimenekin, “baita nazioartean erreferentzia diren hirietako ildo nagusiekin ere”.\nTopaketan identifikatutako gakoen artean eskualdeko ikuspegia eta pertsonentzat berreskuratutako kaleak nabarmendu daitezke. Izan ere, Eibarren mugikortasun jasangarrirako EAJren proiektuan kaleak oinezkoentzat izatearen aldeko apustu sendoa egiten da.\nHorretarako, talde jeltzaleak Aparkaleku Perimetralen Sarearen alde egin du, saihesbidearekin lotuta dauden gune estrategikoetan aparkaleku ugari izatea ahalbidetzeko. Mendicuteren berbetan, “helburua da oinez 5 minutura dauden lekuetan aparkatzea, eta, horrela, kaleetan lekua berreskuratzea, kale bizigarriagoak eta erakargarriagoak izan daitezen. 350 autok okupatzen duten lekua 8.500 metro karratu dira, hain zuzen ere beste batzuek trenbidea estaliz lortu nahi duten azalera bera. Guk planteatzen duguna da 2.500 aparkaleku perimetraletik gora egitea, eta horrek 40.000 m karratuko oinezkoentzako azalera lortzea ekar lezake hiri barruan”.\nJeltzaleen proposamenak aurrerapen-fasean dagoen Hiri Antolamenduko Plan Orokorrera bideratuko direla azaldu zuten topaketan. Jeltzaleen iritziz, Plan Orokorraren aurrerapena idaztean ez dira kontuan hartzen ari mugikortasun jasangarriaren ikuspegia: “Hirigunetik kanpo parkeak proposatu dizkigute. Guk paradigma aldaketa bat planteatzen dugu: oinezkoentzako ardatz egituratzaile bat egitea, Azitainetik Ego Gaineraino. Eibar Zentrala. Eta baita eredu hori auzoetara zabaltzea ere, auzo horietan bizi diren pertsonen beharretara bideratutako planen bidez. Kaleak pertsonentzat berreskuratu nahi ditugu. Espazioak lortzea harreman sozialetarako eta jarduera ekonomikoetarako: merkataritza, ostalaritza eta zerbitzuak. Geldirik dagoen auto batek ez du tokiko ekonomiarik sortzen”.\nHori dela eta, 2030erako Azitain eta Ego Gain arteko kaleak oinezkoentzat izatearen alde agertu da EAJ-PNV: “Bidebarrieta kalea 4.000 metro karratu inguru lirateke, eta ekialdea eta erdigunea lotzen dituen oinezkoentzako etorbide handia izan beharko luke”.\nTopaketan esan zutenez, Udalak orain dela 8 urte idatzitako Mugikortasun Planaren zirriborroaren arabera, Eibarren bizi direnen barne desplazamenduen %10 baino ez dira autoz egiten. Hori horrela izanik, Mendicutek uste du ez dagoela justifikatuta “kale berean 15 metroko zabalera izatea autoentzat, espaloiak irisgarriak ez direnean. Kale askotan ezin dira bi gurpil-aulki gurutzatu. Legedia ere urratzen dute espaloi horiek”.\nIldo horretan, espaloi guztiak zabaltzearen alde egiten du: “Ez litzateke 2 metro baino gutxiagoko espaloirik egon behar. Are gutxiago, irtenbide errazak daudenean, adibidez Arraguetako etxe hondatuak botatzea edo aparkalekuren bat kentzea. Hiriaren ikuspegi inklusiboa behar dugu: mugitzeko zailtasunak dituzten pertsonak aintzat hartzea ezinbestekoa da”.\nEspazio publikoaren berreskuratze horretan, Mendicutek lau proposamen egin zituen hirian auto kopurua murrizteko: lehena, hegoaldeko hegalean trafikoaren alternatiba sortzea. “Ezin da auzo horietako trafiko guztia erdigunetik bideratu, konponbide bat eman behar da”. Bigarrenik, garajeetako pasabideak lortzeko aukera malgutzea planteatu zuen. “Eibarko garaje asko ezin dira erabili, 125 m2 exijitzen baititu Udalak pasabidea izateko. Larregizkoa da. Autoak kaletik kentzen baditugu garaje horietan sartzeko, espaloirako lekua irabazten dugu”, azaldu zuen. Hirugarrenik, TAOren kudeaketa aldatzea planteatu zuen. “Ezin da izan beste herri batzuetako jendea Eibarrera etortzea lanera eta autoa egun osoan geldirik uztea hiriaren erdigunean 15 m2 okupatuz, lehentasuna egoiliarrei eman behar zaie eta bisitatzen gaituztenen txandaketa arautu behar da”. Laugarrenik, autobus geltoki intermodala egitea; izan ere, “Eibarrek ez du geltoki duinik, eta gure apustua da tren-geltokia intermodalizatzea, erdigunetik eta irteera eta sarrera logikotik gertu, hau da, saihesbidetik gertu”. Azkenik, Aparkaleku Perimetralen Sarearen proposamena azaldu zuen, doako aparkaleku handiak proposatuz Azitainen, Matsarian, Jardiñetan, Itzion, Legarren, Amañan edo Ubitxan. “Aparkaleku-sare hau planteatzen dugun eraldaketaren hasiera da, aparkalekuaren arazoari irtenbidea ematen diogu eta, horrekin, berreskuratutako espazio hori pertsonei itzultzearen alde egiten dugu. Alde horretatik, agintaldi honetan herritarrekin hartu genituen konpromisoak abiarazi ditugu, hala nola Legarre eta Jardiñetako aparkalekuen obrak abiatuz eta Ubitxa eta Fray Martin Malleako azterlanak idatziz. Entzun, egingo duguna esan, eta esandakoa egin. Entzutea, esatea eta egitea, hori da ezagutzen dugun formula bakarra”.\n« 30 positibo gehiago atzeman dituzte Eibarren eta intzidentzia-tasa 291,18koa da Aste honetan banatuko da Txikitto hilabetekaria, Aratosteetako argazkiekin »


VARICOBOOSTER Granada erosi batetik € 39\nKrema Varicobooster barizeak erosi Granada\nErosteko Varicobooster Granada, eskatzen du:\nJasoko eta ordaindu Varicobooster bidez 2-14 egun\nNon erosi Granada Varicobooster\nBete eskaera orria erosteko krema batetik barizeak Varicobooster Granada prezio murriztua. Espero dei bat adviser at zure eskaera krema VaricoboosterKudeatzailea izango da laster deitu duzu. Ordaindu partzelaren daiteke lortu ondoren, bere gora postetxean edo mezularitza Granada.\nKrema Varicobooster berezia da produktu oinarritzen da erabat segurua formula horretan sartzen dira, bakarrik natural osagai landare jatorria. Erosi berritzaile hau tresna da, ondorioz, bere ukaezina alde positiboa. Erabakitzen baduzu ordena krema Varicobooster Granada, ahal dela, nahiko denbora epe labur itzultzeko zure hankak bere antzinako edertasuna eta osasuna, delako arreta eta kezka horiek izango dira konturatzen izaera bera.\nNola erosi krema Varicobooster Granada\nErosi prezio onenean Varicobooster Granada (Espainia), bete ezazu inprimakia web orrian telefono zenbakia eta izena hurrengo ordu bat jasoko duzu dei eta Arduraduna izango da, zure galdera guztiak erantzun. Zure eskaera jaso ondoren, behar izango duzu ordaindu courier edo postetxean. Bidalketa kostua Varicobooster el correo zure helbide desberdinak izan daitezke beste hiri Espainian, jakiteko prezioa aholkulari baten ondoren prozesatzeko ordena on krema Varicobooster barizeak web-orri ofiziala.\nVaricobooster Sevillan Varicobooster Malaga\nVaricobooster Tenerife Varicobooster Bilbon\nVaricobooster Valentzian Varicobooster en Palma de Mallorca\nVaricobooster Alacanten Varicobooster en Almería\nErabiltzaileen iritziak Varicobooster Granada\nArrazoiak eta sintomak, tratamendu metodoak eta prebentzioa beheko gorputz-adarretan barizeak.\n11 Abendua 2021\nVaricose ildo kentzea: noiz alternatiba dagoeneko ez dago\nBada barizeak bakarrik, besterik gabe, hasi da garatzen, ez zuen behar kirurgia – ez dira eraginkorrak kontserbadorea metodoak. Baina larria adierazpen gaixotasunaren varicose ildo kentzea da, nahiko eraginkorra tratamendu metodo. Eta ez zuen terrible da, normalean uste gisa.\nBarizeak hankak – arrazoi nagusiak lehen seinaleak.\nVaricose gaixotasun bat da patologikoa dilatazioan azaleko zainak. Hau da, bere luzapena eta handitzeko-ko diametroa, punta-puntako hainbat aldaketa venous enborrak.\nOrdena Granada Varicobooster


Diabetikoekiko arretak alde handiak ditu autonomia erkidegoetan | Consumer\nDiabetikoekiko arretak alde handiak ditu autonomia erkidegoetan\nDiabeteserako materiala ematen zaien lehen mailako arreta-zentro bakoitzeko batez besteko paziente diabetikoak 223 dira.\nErizaintzako Kontseilu Nagusiak eta Espainiako Diabetikoen Federazioak (FEDE) egindako azterlan baten arabera, diabetikoek “asistentziaren alde handiak” dituzte bizi diren autonomia erkidegoaren arabera. Desberdintasun horiek erregistratzen diren gaien artean, zerrenda erreaktiboak edo intsulina injektatzeko orratzak daude. Gainera, txostenaren emaitzen arabera (autonomia-erkidego guztietako 800 erizainek baino gehiagok hartu zuten parte), diabeteserako materiala ematen zaien lehen mailako arreta-zentro bakoitzeko batez besteko paziente diabetikoen kopurua 223 da, nahiz eta osasun-zentroen %42,8k ez dakiten zenbat gaixo erregistratu diren.\nOinarrizko Osasun Laguntzako zentroen % 58,6k diabeteserako materiala ematen du erizainekin hitzordua hartuta; % 41,4k, berriz, erizaintza-geletan ematen du, ordutegi jakin batean. Nafarroan, Balearretan eta Katalunian ematen dute denbora gehien egunean, 7 ordu, 6,67 ordu eta 6,01 ordu, hurrenez hurren; Extremaduran, Errioxan eta Murtzian, berriz, hiru ordu baino ez dira iristen: 2,50 ordu, 2,56 ordu eta 3,25 ordu, hurrenez hurren. “Lan-ordutegiekin bateragarri egiteko oso zaila den denbora-tartea” adierazi dute txostenean.\nDiabetiko bakoitzak 2,2 aldiz hartzen du intsulina egunean, hau da, hilean 66 aldiz, batez beste, intsulina. Hala ere, Kanariak (78,97 orratz hilean), Murtzia (72,88) eta Valentzia (72,87) bakarrik iristen dira beharrezko 66 orratzak estaltzera. Gainerako autonomiak motz geratzen dira banantzean, eta, beraz, diabetesa duten pertsonak dituzten horiek berrerabiltzera behartzen ditu “horrek dakartzan osasun-arazoekin”. Orratz gutxien banatzen dituzten erkidegoak Kantabria (17,56), Katalunia (20,87), Euskal Autonomia Erkidegoa (29,64) eta Nafarroa (47,41) dira.\nFEk ohartarazi duenez, orratzak berrerabiltzeak “horrelako praktikak egiten dituen edozein gaixoren osasunerako arriskua” dakar. Xiringa edo orratz bat erabiltzen denean, esterilitatea galtzeaz gain, haren puntak hondatu egin daitezke injekzioaren ondoren. Osasunerako Mundu Erakundeak (OME) eta Diabetearen Nazioarteko Federazioak (FID) ez dute gomendatzen berrerabiltzea, eta xiringak eta orratz autosuntsigarriak hornitzeko politika defendatzen dute, Diabetikoen Federazioak gogorarazi duenez.\nIkerketaren aurkezpenean, FEko lehendakari Angel Cabrerak adierazi zuen “utzikeria-arazo bat dagoela” komunitateen aldetik, eta ohartarazi zuen “lehen eta bigarren mailako herritarrak sortzen dituela bizilekuaren arabera, nahiz eta denok zerga berak ordaindu”. Bestalde, Ricardo de Lorenzo Osasun Zuzenbideko Espainiako Elkarteko lehendakariak adierazi zuen komunitateek ez dutela betetzen esparru horretan duten ondare-erantzukizuna, Osasun Sistema Nazionaleko Zerbitzuen Oinarrizko Zorroaren arabera, gaixotasunari aurre egiteko gailuen hornidura egokia bermatu behar baitute.\ndiabetes insulina-eu jeringas-eu tira erreaktiboak


Benito Lertxundi - Berriak\nBenito Lertxundiren liburu berriak\nBenito Lertxundiren inguruan bi liburu argitaratu berri dira: bat, Alvaro Feitok idatzitako haren biografia, eta bestea haren 50 abesti ezagunenez osaturiko kantutegia.\nBenito Lertxundi - "Orioko Bardoa": Aitorpen eta testigantzak.\nBenito Lertxundiren biografia, "Orioko Bardoa": Aitorpen eta testigantzak , edizio paregabea da eta Benito Lertxundiren 40 urteko ibilbide musikala ospatu nahi du.\nAbeslari oriotarraren ibilbide artistikoaren berrikusketa egiten du 472 orrialdetan, 1965ean kantuan hasi zenetik 2005eko amaierara arte. Liburua ehunetik gora argazki bikainez hornitua dator, eta bere 50 kantu ezagunenen partiturak ere jasotzen ditu.\nBenito Lertxundiren giza nortasunaren erretratua ere eskaintzen du egileak: haren haurtzaro eta gaztaroak, euskal abesti jaialdietan eman zituen lehen urratsak, gizarte-ekintzetan partaidetza eta, oro har, haren ekarri artistiko aberatsa euskal musika eta kulturari.\nLiburuaren egilea ÁLVARO FEITO kazetaria da, musika eta zine kritikaria eta Joan Baez, Alan Stivell eta Dire Straits taldearen biografiak ere idatzi dituena.\nBenito Lertxundi: Kantutegia - Zergatik utzi kantatzeari?\nZergatik utzi kantatzeari? kantutegiak oriotar kantariaren 50 kantu ezagunenak biltzen ditu. Kantuen testuak euskaraz eta gaztelaniaz aurkituko dituzue.\nPrentsa agiria - La Voz del Folk (PDF - 22KB)\nInformazio gehiago: Euskonews & Media\nAurtengoan Benito Lertxundi kantariak bat egiten du Euskararen Nazioarteko Eguna (ENE) ospakizunarekin, eta EuskoSareren bidez oriotarrak ENErako espresuki konposatutako abestia jaisteko aukera dago. Oraintxe bertan ondoko helbideetatik eskura dezakezu.\n- MP3 abestia (2.62 MB)\n- Real Audio abestia\n- Real Audio bideoa\nBere hizkuntzarekin hautsi duen herriak tradizioa du errausten eta arima\nEusko Ikaskuntzaren baitan sortu zen 1948an. Orduan, abenduaren 3a aukeratu zen eguna ospatzeko «ez bakarrik Euskal Herriko hiriburu, hiri eta herrietan, baizik eta baita jaioterritik gertu edo urrun dauden euskal kolektibitate guztietan ere».\nBenito Lertxundi abeslariak 2006ko edizioarekin bat egin du, ospakizun honetarako espresuki konposatutako kantu batekin. Abesti honen bidez mundu guztiko euskaldun eta euskaltzaleak euskararekin bat egitera gonbidatu nahi da.\nInformazio gehiago: Euskomedia // Eusko Ikaskuntza // EuskoSare\nEl Correo egunkarian elkarrizketa\nJoan den Maiatza bukaeran egin zioten elkarrizketa baten, hau esan zuen bake prozesuari buruz:\nInformazio gehiago: El Correo\nEuskal kanta partiturak online\nAho Bete Kanta web orria 250 euskal abestien partiturekin plazaratu dute. Web orri honen sormenean Euskal Herriko Musika Eskolen Elkartea eta Arteola (Zenbat Gara elkartea) lan egin dute Eusko Jaurlaritzaren diru laguntzarekin.\nBenito Lertxundiren sei abesti aurki ditzakegu, komentario eta instrumento desberdinetarako egokituak, baxua, kitarra, perkusioa, etab. Denen link-ak Partiturak atalean jarri ditugu.\nLiburua eta DVDa ere plazaratu dute eta Euskal Herriko musika eskoletan banatuko dira.\nInformazio gehiago: eitb24.com\nZuzeneko diska plazaratua !!!\nBada iada salgai Benito Lertxundiren diska berria, "40 urtez ikasten egonak - Zuzenean" izenburuduna. Elkar argitaletxeak Urriaren 6an iragarri zuen komunikabideei bidalitako mezu baten bidez.\nDiska bikoitza da, zuzenean Gernikako Liceo Antzokian (03-03-2005) eta Tolosako Leidor Aretoan (11-03-2005) grabaturikoa, bere oraingo taldekideekin batera (Juantxo Zeberio, Pello Ramirez, Angel Unzu, Olatz Zugasti, Fernando Ederra, Kutxo Otxoa eta Jose Mari Irastorza, besteak beste). Bertan, bere ibilbide luze eta sakonari errepaso sakon bat ematen zaio, egungo zuzeneko soinu eta lilura guztia bilduz disko honetan. Hemen esan genun bezala, bi kantu berri ere sartu ditu musikari gipuzkoarrak: "Itsasoari begira" eta Olatz Zugastiren "Itoitz".\nMegadenda-ren denda guztitan eta web orrian salbentan da jadanik. Prezioa: 20,10 €\nInformazio gehiago: Elkar Argitaletxea // Megadenda // Gin&Tonik\nBenitoren disko berriaren aurkezpena Laboa, Urdangarin eta Berzaitzekin\nEITB24.com Benito Lertxundik, bere aldetik, urriaren erdi aldera aurkeztuko du Zuzenean - 40 urtez ikasten egonak izena jarriko dion disko berria. 40 urte dira jende aurrean kantatzen hasi zela, eta hori ospatzeko Gernikan eta Tolosan zuzenean grabatutako disko bikoitza kaleratzeko asmoa du. Gaur egungo taldea izan du lagun proiektu honetan: Pello Ramirez, Anjel Unzu, Olatz Zugasti... Azken honek harparekin jotako "Itoiz" eta "Itsasoari begira" abesti berriak ere sartu dituzte diskoan.\nInformazio gehiago: EITB24.com // Elkar Editoriala\nAlvaro Feito-k egindako liburua\nBenito Lertxundi - El Bardo de Orio izenez argitaratu du Ediciones La Voz del Folk argitaletxeak. 250 orrialdetan Benitoren biografia aurkezten da gaztelaniaz: aitormenak eta egunkaritako aipamenez betea, koloretan eta txuri ta beltzez argazkiz josia. Bukaeran badu diskografia atala argitaratu diren bere EP, LP diska eta CD zerrenda osoarekin. Liburudenda gehienetan salgai izango dela uste dugu, baina Internet-en erostea nahi izan ezkero Megadenda web orrian salbentan da jadanik.\nLiburuaren atzeko azala\nInformazio gehiago: ISBN: 84-609-3139-0 // Salneurria: 22,00 €\n"Zuzenean" diska berria\nAbestu zituen bai Benitok kanta berri batzuk Abenduan Kafe Antzokian egin zuen kontzertuan eta Iruñeako Baluarte aretoan ere zihurrenez Urtarrilaren 4an emandako kontzertuan. Horrela agertu zen Gara egunkariko artikulu baten:\nBestalde, zenbait artikulutan irakurri dugu zuzeneko diska aurten grabatzeko asmotan dela.\nGara egunkariak Lertxundik joan den Martxoaren 11-an Tolosako Leidor aretoan emandako kontzertuan abestiak grabatu zuela dio, diska berria argitaratzeko asmoz. Azkenengoz, Kultur-Leioa web orritik lortu dugun informazioak zera dio: Frontoi, kiroldegi eta auditorioetan gora eta behera ibili ondoren, 2005ean zuzeneko lehen diskoa argitaratuko du. Disko bikoitza da “Zuzenean”. 20tik gora abesti biltzen ditu, eta barnean luxuzko liburuxka luze-zabala du.\nHau dena irakurri ondoren, zera uste dugu: aurten disko bikoitza, zuzenean grabatua (zenbait lekutan), abesti berriekin eta barnean luxuzko liburuxka luze-zabalaizango izango du. Posible izango da hau dena egi izatea?\nInformazio gehiago: Gara egunkaria / :: Kultur Leioa :: / Leioa Udal Aldizkariko PDF-a\nWeb orria W3C-en HTML estandarrera eguneratua\nGutxinaka-gutxinaka ari gara web gunea, World Wide Web Consortium-en (W3C) HTML estandarrera eguneratzen. Honen esker, Internet Explorer web-arakatzaileaz gain beste guztitan ikustea posible da, hala nola, Opera, Safari, Konqueror edo ta Mozilla Firefox. Guk azken hau gomendatzen dugu. Dohainekoa, bizkorra ta segurua izateaz gain, Windows, MacOS eta Linux sistematarako prest bait dago. Azpian aurki ditzazkezu estekak:\nInformazio gehiago: World Wide Web Consortium\nHasierako diskografia guztia bermasterizatua eta formatu berezian\nElkar argitaletxeak hurrengo berria jaso du bere weborrian:\nUdazken honetan, Benito Lertxundiren hasierako diskografia guztia berrikusia aurkeztuko da, bermasterizatua eta formatu berezian. Zenbait kasutan (“Zuberoa” eta “Altabizkar” diskoetan) lehen argitalpenean sartu ez ziren zenbait kantu berreskuratu dira. Hauek dira modu honetan argitaratuko diren diskoak: “Ez dok amairu”, “Oro laino mehe batek”, “...eta maita herria ükan dezadan plazera”, “Zuberoa”, “Altabizkar”, “Pazko gaierdi ondua”, “Mauleko bidean”, “Gaueko ele isilen balada” eta “Hitaz oroit”.\nArgitalpen data: azaroa.\nInformazio gehiago: Elkar argitaletxea\nBenito Lertxundi abeslari oriotarrak eman zion hasiera Orio Herri Ikastolan, Kilometroak 2004 festari, bere alaba Gratxina ondoan zuela. 120.000 euskaltzale inguru bildu ziren Orio eta Zarautzen.\nInformazio gehiago: Hurrengo egunkaritan:\n- Deia / Argazkia (eskaneatua Deia egunkaritik)\n- Gara / Gara (Irailearen 29-ko berria)\n- Eitb24.com: Euskaraz / Gaztelaniaz / Ingelesez\nZuzeneko diska berri bat egiteko asmotan\nBerria egunkarian agertu zen joan den Urriaren 1an Benitori egindako elkarrizketa eta hauxe zion: "Orain, berriz, zuzeneko disko baten proiektuan sartuta nabil. Niri inoiz ez zait gustatu zuzenekoaren ideia, baina komenigarria omen da eta azkenean amore eman dut. Gainera, baditut zenbait testu bazterrean eta kanta berriak egiteari ekingo diot laster."\nInformazio gehiago: Berria egunkarian elkarrizketa / Argazkia eskaneatua\nPartiturak jarri ditugu\nAlboko link-etik sar zaitezke prestatu dugun atal berrian. Guztira hamahiru partitura jarri ditugu, eta aurrerantzean beste batzuk ere sartzeko asmoa dugu.\nInformazio gehiago: Partiturak\nDenbora luzez itxoiten egon bagara ere, azkenean izan dugu iparraldeko Daniel Trichine-ren laguntza. Berak egin du itzulpen osoa eta berari eskerrak ere eman behar dizkiogu.\nInformazio gehiago: Benito Lertxundi frantsesez\nKilometroak 2004 diska\nBenito Lertxundiren Balearen bertsoak abestia, Kilometroak 2004 diskan agertzen da Orio Herri Ikastolako ikasleekin abesten.\nInformazio gehiago: Disko Zerrenda\nDiska batzuk sartu ditugu, Kepa Junkera eta Antonio Breschi-rekin egindakoak. Saiatuko gara datu gehiago ateratzen eta web orrian jartzen. Laistera arte. Julen eta Fermin.\nArgia aldizkarian artikuluak\nArgia aldizkarian egindako elkarrizketak\nBenito Lertxundi Benicassim-en\nApirilaren 12-an, Benicassim-eko Teatre Municipal-en gabeko 22:30-tan Altres músiques. Euskaditik kanpo kontzertu gutxi ematen ditu eta hau izango da joan den urtean Bartzelonan emandakoaren hurrengoa.\nSarrerak Telentrada-ren bidez edota aretoaren atarian bertan ordubete lehenago eros daitezke (15Euro) . Helbidea: Constitució plaza, 3; Benicàssim - Telefonoa: 96 430 26 05\nInformazio gehiago: www.benicassim.org - Altres músiques zikloa PDF\nBenito Lertxundiren web berria zabalik!\nHau da Benito Lertxundi-ri buruzko web gunea Internet-en.\nProiektu hau 1998. urtean hasi genuen, pare bat diska eskutan genitula eta ilusioz beterik. Eta lau urte ondoren, web hau guztiz gora aldatzea erabaki dugu. Hemen duzu gure lanaren ondorioa...\nInformazio gehiago: www.lertxundi.com\nGetxoko Kantuketan zikloan abesten\nInformazio gehiago: www.getxo.net\nInformazio gehiago: www.gara.net


Orain 60 urte estreinatu zen Kezka dantza taldea — dantzan.eus\nHemen zaude: Hasiera › Komunitatea › Kezka dantza taldea › Orain 60 urte estreinatu zen Kezka dantza taldea\nOrain 60 urte estreinatu zen Kezka dantza taldea\n1958ko apirilaren 13an. Eibarko Klub Deportiboko dantza taldearen lehen emanaldia, Arraten.\n1958ko apirilaren 13an egin zuen Eibarko Klub Deportiboko dantza taldeak lehen emanaldia, Arraten. Gregorio Santa Cruz izan zuen lehen zuzendaria eta oraindik ez zuen Kezka izenik ere. 60 urte bete dira beraz. Orain 10 urte, 50. urteurrenean Arratera igo eta argazkia eta dantza emanaldia egin genituen lehenengo hura gogoratuz.\nSoka-dantzan ospatu genuen urteurrena, mutilek soka bat eta neskek bat atera baikenuen, bukaeran denok batera dantzatuz. Orduko hartan ere Iñaki Zugasti argazkilari lanetan aritu zen eta hara 2008ko apirilaren 13an egindako argazkietako batzuk:


Irekia Eusko Jaurlaritza - Gobierno Vasco :: Jaurlaritzaren ordezkariak Bilbon gertatutako genero-indarkeria kasua gaitzesteko elkarretaratzean izan dira\nJaurlaritzaren ordezkariak Bilbon gertatutako …\nJosu Erkorekak, Eusko Jaurlaritzako bozeramaile eta Herri Administrazio eta Justiziako sailburuak, bere elkartasuna erakutsi du indarkeria matxistaren aurka hainbat herritar afrikarrek deitutako protesta-elkarretaratzean, eta adierazi du kasuaren dramatikotasunak zirraraturik utzi dituela guztiak.\nErkorekak erantsi du elkarretaratze isila arrazoi bat gehiago dela gizartea kontzientzia dadin, eta herritarren esku-hartze aktiboa oinarrizkoa dela indarkeria matxistari eraginkortasunez aurre egin ahal izateko.\nHerri Administrazio eta Justiziako sailburua eta Eusko Jaurlaritzako bozeramailea denak nabarmendu du esku-hartze aktiboa, kasu honetan, erabakigarria izan dela kasua ezagutu zedin, eta garrantzi handikoa izan daitekeela antzeko beste batzuk bistara atera daitezen, gisa honetako kolektiboak bereziki erasanerrazak baitira, gizartean ikusten ez diren pertsonak direlako: «emakumeak dira, beltzak, eta prostituzioan aritzen direnak; alegia, oharkabean pasatzen dira herritar arruntarentzat».\nHonela mintzatu da Erkoreka: «Egundoko indarkeria eta bidegabekeria itzelak jasaten dituzten subjektu pasiboak dira, eta horrek zaintza areagotzera eta aktiboki mobilizatzera akuilatu behar gintuzke, eta ez salaketa egitera soilik, baizik eta, ahal dugun neurrian, gisa honetako bortizkeriaren aurka borrokatzera, horrelakorik berriro gerta ez dadin».\nElkarretaratze isila arratsaldeko sei eta erdietan hasi da, eta bertan izan dira Josu Erkoreka (Eusko Jaurlaritzako bozeramailea eta Herri Administrazio eta Justiziako sailburua), Juan María Aburto (Enplegu eta Gizarte Politiketako sailburua), Jon Darpón (Osasuneko sailburua) eta Izaskun Landaida (Emakundeko zuzendaria).\nHamabost minutuko isilaldiaren ondoren, adierazpen bat irakurri dute, «gizarteko pertsona zaurgarrienetako batek» pairatutako erasoa salatuz: «Emakume horiek, erasotzailearen biktima izateaz gainera, gizartearen aurrean ikusezin izatera kondenatuta daude».


Auritz taldeak "Laino eder hori" autismoa hizpide duen lana ekarri du Durangora\nAuritz, argi izpi bat autismoari\nAuritz taldea ‘Laino eder hori’ lana aurkezten dihardu Durangoko Azokan, heavy metala eta autismoaren inguruko dibulgazioa uztartzen dituen disko-liburua.\nGorka Bizar eta Mikel Bizar (Auritz)\nDurangoko Azokari buruzko WEBGUNE BEREZIA\nBizartarrek, Gorka eta Mikel anaiek (Idi Bihotz, Flyin Freak, Jare), lotura estua izan dute betidanik autismoarekin, arlo profesionalean, eta kezka horri bide eman diote literaturaren eta musikaren, heavy metalaren, bitartez, egunotan Durangoko Azokan aurkezten ari diren disko-liburuan, Laino eder hori lanean.\nMikelek Durangon azaldu digunez, egun berean hasi zen euskarazko hitzak dituen diskoko musika eta gaztelaniaz idatzitako liburua sortzen, Jare taldearekin popera hurbildu eta gero, “berriz heavy metala egiteko gogo biziz”.\nHorrez gain, halere, “beste motibazio bat behar genuen, mezu bat zabaldu”, dio Mikelek, “eta otu zitzaigun musikarako gure grina eta ume autistekin egiten dugun lana bateratzea. Hasieratik jakin genuen horrelako proiektu bat egitera gindoazela”. Eta hiru urteko lanaren emaitza da Laino eder hori.\nHiru urte horietan, Mikel etengabe egon da harremanetan autismoa duen seme baten amarekin, eta horrek egunero kontatzen zizkionak paperera bildu ditu bilbotar musikariak, gertakariak, umearen eguneroko bizipenak, han-hor-hemen fikzioz zipriztinduta.\nDiskoari dagokienez, Auritzen doinuak “opera rocka” direla adierazi du Mikelek. “Egiturari begira, opera bat da, eta liburuko zenbait pasarterekin bat datoz kantu batzuk. Musika denon artean konposatu dugu, eta, anaia eta biok Idi Bihotzetik eta Kapi taldekidea OSTetik datorrenez gero, esan dezakegu bi horien arteko nahasketa dela Auritz”.\nOrain, kontzertuak emateko sasoia dute aurretik auriztarrek, eta, heavy metala ez ezik, mezua ere zabaltzen jarraitzeko erronka: “Jendeak autismoaren mundu zabala apurtxo bat hobeto ezagutzeko eta ondoarekin ulerberagoa izateko balio badu, gu oso pozik egongo gara”, bukatu du Mikelek.\nOraingoz, oso pozik daude Durangoko Azokan beren produktuak izan duen harrerarekin, eta larunbatean, hilak 8, “Kultura, guztion eskura” solasaldian parte hartuko dute, Landako Guneko Areto Nagusian.


Bizkar osasuntsua eta Pilates Tailerra - Sasoian jartzen laguntzen dizugu - Kirolklub\nLarunbat honetan, azaroak 9 10:00etan, BIZKAR OSASUNTSU ETA PILATES TAILERRA.\nPertsona ugarik bizkarreko minak lantzeko jardueraren bat eskatu ondoren sortu da programa, horixe izaki gaur egungo gizarteak duen asaldurarik sarriena.\nZergatik egin Bizkar Osasuntsua?\nKonpentsazio mekanikoengatiko eta mugimendu disfuntzionalengatiko mina murrizten du.\nLiberazio miofasziala eragiten du.\nGure artikulazioen mugimendu-tartea eta malgutasuna lehengoratzen eta hobetzen ditu.\nGoiko treneko muskulatura guztia indartzen du.\nBizkarraren indarra, oreka eta koordinazioa hobetzen ditu.\nBizkarrezurrari loturiko patologia kroniko edo akutuak dauzkaten pertsonak.\nAriketa eta mugimendu fisikoko metodo bat da, eta gorputza luzatzeko, indartzeko eta orekatzeko diseinatuta dago. Edozein adineko edozein pertsonak egin dezake. Kontraindikaziorik baduzu, saioa patologia bakoitzaren betekizunei egokitzeko modua aztertuko da.\nZein dira Pilatesen onurak?\nJarrera osasungaitzak zuzentzen ditu.\nMuskuluen indarra oro har hobetzen du.\nKontzentrazioa areagotzen du, eta gorputzaren gaineko kontzientzia handitzen.\nMalgutasuna areagotzen du.\nKoordinazioa eta oreka hobetzen ditu.\nGorpuzkera estilizatuago eta lirainagoa lorrarazten du.\nHonelako kasuetan, metodoa egokitu egin beharko da, eta kontuz ibili: Haurdun bazaude edo kontrakturak edo herniak badauzkazu. Hala ere, kontsultatu medikuari lesiorik, gaixotasun degeneratiborik edo arnasketa-nahasmendu kronikorik baduzu. Horren berri izan behar dugu.\nGure instruktore Tigot, aurkezten dizu larunbat honetako bizkar osasuntsua eta Pilatesen taillera:\nHurrengoaHAURDUNENTZAKO ARIKETA FISIKOA ETA ERDIONDOA tailerra - Sasoian jartzen laguntzen dizugu


::: Euskonews & Media ::: Gaiak ::: Energia berriztagarriak Usurbilen\nEnergia berriztagarriak UsurbilenXabier ESTEBAN, Kudeatzailea. Energia Berriztagarrien GuneaArgazkiak: USURBILGO LANBIDE ESKOLATraducción al español Usurbilgo Goi Mailako Lanbide Heziketako Berariazko Institutuak energia berriztagarrien sektoreko egoeraren azterketa zehatza gauzatu zuen 2001. eta 2002. urteetan zehar Euskadin. Ikerketaren oinarrizko helburuak ziren honako hauek ezagutzea: enpresen eta enpresetako teknikarien lanbide-prestakuntza, haien trebakuntza-beharrak, puntako teknologien egoera, natura-baliabide erabilgarriak eta gizartearen pertzepzioa, oro har, energia-iturri hauen inguruan.\nOndorioak argiak eta oso baikorrak izan ziren: etorkizun handiko sektorea zen, teknikoki heldua zenbait teknologiatan, lanpostu asko sortzeko gai zena eta ezinbestekoa ingurumenaren ikuspuntutik Kyotoko Protokoloko konpromisoak erdiesteko. Hala ere, gizartearentzat ia ezezaguna zen sektorea zen, trebakuntzaren aldetik hutsune handikoa, lanbide-prestakuntzarik gabekoa eta erakundeen laguntza txikia jasotzen zuena.\nLanean bi urte eman ondoren, Institutuak eraikin berri bat zabaldu zuen 2003ko urtarrilean, behar horiei guztiei erantzuna ematen saiatzeko helburuarekin: Energia Berriztagarrien Zentroa. Helburuak\nZentroak proiektua garatzeko 4 helburu edo oinarrizko eremu ezarri zituen:\n1- Trebakuntza: sektorearen garapen profesionalerako oinarria. Maila guztietan lantzen da, hasierako trebakuntza, etengabekoa eta lanerakoa. Trebatzen hasten ari diren gazteetatik hasi eta, birziklapenetik edo jarduneko profesionalen espezializaziotik pasatuta, azaleratzen ari den sektore batean interesatuak dauden langabetuetaraino.\n2- Ekipamendua: profesionalak trebatzeko ezinbesteko osagarria. Jada finkatuta dauden teknologiekin lan egiten da, puntako ekipamenduekin eta beti benetako aplikazioekin benetako eragiketa-kondizioetan. 3- Dibulgazioa: beharrezkoa da energia berriztagarriei buruzkoak gizarteko eremu guztietara irits daitezen, hasi administraziotik eta ikastetxeetaraino, inplikatutako sektore profesional guztietatik pasatuta. 4- Aholkularitza teknikoa: pertsona fisiko eta juridikoei bideratutako zerbitzua, energia berriztagarrien baliabideak aprobetxatzeko proiektu bat abian jartzen dutenean behar duten informazioa eta laguntza tekniko guztia izan dezaten: teknologiak, aplikazioak, diru-laguntzak, instalazioak, mantentze-lanak, etab.\nTeoria eta praktika uztartzea da Lanbide Heziketaren oinarria. Energia Berriztagarrien Zentroko gela eta tailerrek lehenengo helburua betetzeko balio dute eta eraikinaren kanpoaldean trebakuntza praktikorako balio duten instalazio eta ekipamenduak daude.\nEgun, parkean 4 energia-iturri berriztagarri mota daude ordezkatuta:\n- Eguzki-energia termikoa: Eguzkiaren erradiazioa eguzki-kolektoreen bidez aprobetxatzen da, besteak beste, etxeko, berogailuetako edo igerilekuetako ura berotzeko. 3 teknologia mota daude, kolektore lauetatik hasi eta huts-hodi modernoetaraino. Gaur egun, 25 m²-ko azalera hartzen du instalazioak, eta 1.300 litro ur bero metatzeko gai da.\n- Eguzki-energia fotovoltaikoa: hau ere Eguzkiaren erradiazioa aprobetxatzean oinarritzen da; baina, oraingoan, korronte elektrikoa sortzeko, efektu fotovoltaikoaren bidez, siliziozko eguzki-paneletan batez ere. 2 instalazio mota daude: autonomoak –sortzen duten energia autokontsumorako erabiltzen da Zentroaren eraikinean– eta sarera konektatuak daudenak –sortzen duten energia elektrikoa operadore bati saltzen diote, 43 € zentimoan kilowatt-ordua–. Instalatutako potentzia osoa 9 kWp da sarera konektatutakoetan, eta 2 kWp autonomoetan.\n- Energia eolikoa: haizearen indarra aprobetxatzea aerosorgailuen bitartez elektrizitatea sortzeko. Parkeak 3 makina ditu eta 17 kW-eko potentzia lortzen du guztira; ekoitzitakoa autokontsumorako erabiltzen da Zentroaren eraikinean.\n- Energia geotermikoa: Instalazio bereziena da, eta Espainian ikastetxe batean kokatu den lehena. Sakontasun gutxira lurperatutako hodi-sistema baten bidez, lurrazalean metatutako beroa jasotzen da; gero, Zentroaren eraikineko barnealdera ponpatzen da bero hori; eta, azkenik, zoru erradiatzaile bidezko berokuntza-sistemaren bitartez beroa gela eta tailerretan banatzen da tenperatura baxuan. Instalazio hau gai da neguan 8 kW termiko hornitzeko.\nEguzki-instalazioen trebakuntza praktikoa burutzeko –laneko eta segurtasuneko kondizio errealetan, baina arriskurik gabe–, lurzoruaren mailan benetako teilatu bat jarri zen parkean 2005ean, .\nEnergia aurreztea eta eraginkortasunez erabiltzea\nZentroan oso argi genuen energia berriztagarriak egungo eta etorkizuneko errealitate zirela gaur egungo gizarteak energiaz hornitzeko, baina, aldi berean, energia aurrezteko eta eraginkortasunez erabiltzeko politikak defendatu behar zituen.\nEredua emateko lehen pausoa eraikinaren Energia Ziurtagiria lortzea izan zen. Gaur egun borondatezko prozesu bat da, eta proba batzuen bidez eraikinaren portaera termikoa zehazten da eta kalifikazio energetikoa ematen. Energia Berriztagarrien Zentroaren kasuan B nota lortu zen; horrek esan nahi du neurri bertsuko ohiko eraikin batek baino % 40 gutxiago kontsumitzen duela; hau da, energia lortzeko energia-iturri berriztagarriak erabili beharrean ohiko argiztatze-, berotze-, isolamendu- eta arotzeria-sistemak dituen eraikin batek baino % 40 gutxiago behar duela.\nHurrengo pausoa, 2004an, Energia Aurrezteko eta Eraginkortasunez Erabiltzeko Gela diseinatzea izan zen, bisitariei ura eta energia aurrezten dituzten teknologiak erakusteko helburua duen 105 m2-ko eremua. Ikasgelako gaiak 6 familiatan zentratu ziren:\n- Energia eta ura aurreztea: kanila eraginkorrak dituzten 4 konketaren bidez.\n- Argitan aurreztea: ikasgelako argi guztien intentsitatea eta kontsumoa erregula daitezke, eta, gainera, 2 informazio-panel daude. Panel batean eraginkortasun handiko LED teknologia azaltzen da; bestean, berriz, etxeetan ohikoak diren luminariak, eta horien kontsumoa eta eraginkortasuna.\n- Berokuntzan aurreztea: Gelak (eta eraikuntzak berak) zoru erradiatzaile bidezko berokuntza-sistema du. Sistema hori ohiko berogailu-sistema baino eraginkorragoa da eta energia gehiago aurrezten du. Horrez gain, eraginkortasun handiko leihoen erakusketa dago.\n- Ibilgailu eraginkorrak: ibilgailu-industriaren azken berrikuntzak erakustea du helburu sail honek. Scooter elektriko bat dago ikusgai.\n- Energia: bisitari gazteentzat egin da erakusketa hau. Energiaren oinarriak hobeto ulertzeko, bi teknologia daude: bizikleta bat, potentziaren eta energiaren artean dagoen aldea azaltzeko; eta turbina hidroelektriko bat, energia-transformazioaren printzipioa ulertzen laguntzeko.\n- Beste teknologia batzuk: gune irekia eta bizia da, eta teknologia berriak (hidrogenoa, eguzki-sukaldeak...) azaltzea du helburu.\nDibulgazio-lana 2 motatako jardueren bidez egiten da: Batetik, Zentrora eta Parkera egiten diren bisita gidatuak daude, eta irailean hasi eta ekainaren bukaera arte egiten dira. Batez ere, Batxilergoko eta DBHko ikastetxeak aintzat hartuta antolatu dira; instalazioak eta funtzionamendua azaltzen dituen gida baten laguntzarekin egiten da ibilbidea. 2004. urtetik, Donostialdeko, Buruntzaldeko eta eskualdeko ikastetxe gehienek parte hartu dute kanpainetan.\nBestetik, profesionalentzako jardunaldi teknikoak eta administrazioko teknikoentzako eta publiko guztiarentzako dibulgazio-jardunaldiak daude, energia berriztagarrien eta energia aurreztearen eta eraginkortasunez erabiltzearen ingurukoak. Hizlariak lantzen diren alorretako adituak dira beti, eta jardunaldi guztien amaieran parte-hartzaileen arteko mahai-inguru bat egiten da. Gaur egun arte ez da horrelako ekintzarik egin, eta antolatutako hauek harrera ona izan dute; horren erakusgarri dira parte hartu duen jende pila, sektorean izan duen onespena eta komunikabideetan izandako oihartzuna.\nEgindako lanaren fruitu izan ziren zenbait erakunde eta entitaterekin sinatutako hitzarmenak; horiei esker, Institutuak administrazioarengan, sektoreko enpresengan eta gizartean duen eragina handitu dezake.\nAlde batetik, lankidetza-akordio bat –bakarra Espainian– sinatu zen Eguzki Energiaren Ikerketa Zentroarekin –CENSOLAR–. Erakunde horrek ospea eta nazioarteko onespena ditu eguzki-energiaren ikerketan.\nGIPUZKOAKO FORU ALDUNDIKO Garapen Iraunkorreko departamentuak eta Institutuak beste esparru-hitzarmen bat sinatu zuten 2004an, energia aurreztea eta eraginkortasunez erabiltzea eta energia berriztagarriak sustatzeko eta dibulgatzeko gizartean. Hitzarmen horri esker egiten dira jardunaldi tekniko eta dibulgatzaileak eta bisita gidatuen kanpainak.\nAzkenik, 2005. urtearen amaieran, USURBILgo udalarekin sinatu zen azken hitzarmena, berriztagarrien eta energia aurrezteko eta eraginkortasunez erabiltzeko gaiaren inguruan udal-langileak aholkatzeko eta laguntza teknikoa emateko.\n2005-06 ikasturtea bukatzen ari den honetan, Zentroa gogotsu ari da lanean 2006-07 ikasturteko trebakuntza- eta ekipamendu-proiektuetan.\n- Energia hidroelektrikoa: Institutuko Mekanika Saileko irakasleek 50. hamarkadako turbina bat zaharberritu dute, eta parkeko beste ekipoekin batera jarriko da uraren indarra aprobetxatuz energia nola lortzen den erakusteko.\n- Eraikinaren domotizazioa: Zentroaren eraikineko argiztatzeko, berotzeko eta klimatizatzeko ekipo guztiak automatizatu eta monitorizatu nahi dira, energia-kontsumoa optimizatzeko eta hobetzeko.\n- Hidrogenozko pila: proiektu esanguratsuena. Foru Diputazioarekin eta CIDETEC ikerkuntza-zentroarekin elkarlanean, Aurrezteko Gelan hidrogenozko pila bat jarriko da martxan, gela bera eta zenbait etxetresna elektriko korronte elektrikoz hornitzeko. Helburua da teknologia-garapenaren egoera, etxean izan ditzakeen aplikazioak baloratzea eta energia berriztagarrietatik abiatuta hidrogenoa ekoizteko abiapuntu izateko balio izatea.\nSOL y PAZ saria\nEnergia berriztagarrien alorrean Espainian ematen den sari ospetsuena jaso du Zentroak 2006. urtean, SOL y PAZ saria hezkuntza-lanari. 2003. urteaz geroztik egiten ari garen lanaren aitorpena da estatu mailan, eta bide beretik jarraitzeko energia eta ilusioa 'berriztatzen' ditu.\nBilaketaBilaketa aurreratuaParte hartu! Euskonewsen parte hartu nahi duzu? Bidali gaietarako zure proposamenak!Artetsu Saria 2005 Eusko IkaskuntzaArbaso Elkarteak Eusko Ikaskuntzari 2005eko Artetsu sarietako bat eman dio Euskonewseko Artisautza atalarengatikBuber Saria 2003 Euskonews & MediaOn line komunikabide onenari Buber Saria 2003 Argia Saria 1999 Euskonews & MediaAstekari elektronikoari Merezimenduzko Saria MenuaGAIAK Aurreko AleetanInicio > EM 362 > Gaiak2006/09/22-29


Bataioak eta komunioak nola ospatzen zituzten - Ahotsak.eus\nBataioak eta komunioak nola ospatzen zituzten
Altzo Azpin baserri gutxi ziren, herrian, berriz, gehiago. Eliza bertan zuten eta jaio berritan bataiatzen zituzten. Jaiotako umearen izena aukeratzeko egutegiari erreparatzen zioten. Elizan sartu aurretik apaizak umeari atarian errezoak egiten zizkion. Ondoren ez zen bazkaria izaten. Jantzi ere oso normal egiten ziren, ez gaur bezala. Komunioan ere soineko normal bat janzten zuten. Komunioa Altzoko herrian egin zuten.
\nHizlaria(k): Zabala Goikoetxea, Valeriana\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ALO-005-002 kodeko bideoa nahi duzula aipatzea: ahotsak@ahotsak.eus\nAltzo Azpin baserri gutxi ziren, herrian, berriz, gehiago. Eliza bertan zuten eta jaio berritan bataiatzen zituzten. Jaiotako umearen izena aukeratzeko egutegiari erreparatzen zioten. Elizan sartu aurretik apaizak umeari atarian errezoak egiten zizkion. Ondoren ez zen bazkaria izaten. Jantzi ere oso normal egiten ziren, ez gaur bezala. Komunioan ere soineko normal bat janzten zuten. Komunioa Altzoko herrian egin zuten.\nGaia(k): Ohiturak eta bizimodua » Osasuna » Jaiotzak , Ohiturak eta bizimodua » Erlijioa » Sakramentuak , Ohiturak eta bizimodua » Erlijioa » Elizaren indarra , Herria, azpiegitura » Herri-antolaketa » Auzoak\nEtxean erditzean zerk ematen duen segurtasuna\nEtxean egindako soinekoa, galtzerdiak eta abarketak\nHarremana fraideekin eta fraidegaiekin


Laborategia zibersegurtasun-eragiketak errepikatzeko dago diseinatuta, edozein sare motatan, baldin eta IT inguruneak (informazioaren teknologiak) eta OT inguruneak (eragiketa industrialeko teknologiak) baditu. Horretarako, sistema birtualizatu eta fisiko batzuen oinarria ematen da, zeintzuek IEC 62264/ISA-95ek gomendatutako 5 mailen eskemari jarraitzen dioten. Mota horiek erabilera konkretuko kasuetara egokituz, berrikuspenak eta probak egin ahal izango dira, ekoizpen sistema arriskuan jarri gabe.\nZaurgarritasun-probak eta zibersegurtasun-neurriak, Smart Factory testuinguruan:\nSentsore-eragingailuen ERP-MES-SCADA/HMI-PLC/DPS katearen bidez, posible da erasoen probak egitea zeinahi hedadura mailatan (IT/OT).\nSuebakiak, IDS, VLAN duten kommutagailuak, SIEM sistema eta antimalware-ak erabiliz, eraso mota bakoitzari aurre egitean segurtasun-neurri tradizionalek daukaten eraginkortasuna ebalua daiteke.\nEgoeren espektro zabalagoan segurtasuna izateko, industria-ekipamendua eta marka eta eredu askotako sarea daukagu.\nHacking, antimalware eta segurtasuna antolatzeko gaitasunekin lotutako prestakuntza eta entrenamendua:\nGero eta garrantzitsuagoa da prestakuntza-ikastaro eta -programetan eskuratutako gaitasunak bermatu eta eguneratzea. Eta, horretarako, entrenamendu eraginkorra egin behar da. Ziberlab honi esker, eraso eta defentsekin lan egin daiteke, automatizazio-piramidearen maila guztietan.\nArerio automatikoei, baina batez ere errealei, aurre egiteko aukerak bide ematen du presio gutxiko inguruneetan erabakiak hartzeko gaitasunak garatzeko, bai eta erantzunak bizkor eta malgu emateko ere, proposatutako ariketa bakoitzera ondo egokituta.\nZaurgarritasun topologiko eta egiturazkoen erakustaldiak:\nHiperbisore eta openflow bidez, egituraren gaineko erabateko kontrola izango dugu, eta, hala, askoz ere samurragoa eta ekonomikoagoa izango da birkonfigurazioa, sare- eta sistema-topologia guztien erreplika erraztuz.\nEkoizpen-ingurune hipotetiko baten antzeko sare eta ekipamendu-eskema bat hedatu ondoren, neurrira egindako erasoak diseinatu eta frogatu daitezke, instalazioen arrisku erreala hobeto ispilatzeko.\nIkuspegi horri esker, ustez kaltegarriak diren eraso aktiboak egikaritu daitezke, eta ekoizpen-sistemaren gainean aurreikusi gabeko edozein eragin saihestu.\nZiberlanden txertatutako gailu eta tresna berrien probak:\nZibersegurtasun laborategiaren erabilerarekin, segurtasun-programa eta -gailuen probak egin daitezke ‒nola defentsa tresnak, hala hacking etikoko tresnak‒, eta konplexutasun jakin bat baduten inguruneetan daukaten portaera azter daiteke, merkatuko sistemetara igaro aurretik.\nSistemak datu multzo zabalak ematen ditu (dataset-ak), eta horiek gauzatzen dute, egiazki, tokian bertako lana (groundtruth). Datuok, hain zuzen, faktore berezi gisa probatu beharreko tresna-gabezia daukan ingurune batean probak egikaritu ondoren lortu dira. Horri esker, probak zein emaitzak homogeneiza daitezke, eta emaitza fidagarriak lortu.


Abiatu da Euskal Herriko Eskolarteko Bat-bateko Txapelketa | El Diario Vasco\nCulturasAbiatu da Euskal Herriko Eskolarteko Bat-bateko Txapelketa\nAbiatu da Euskal Herriko Eskolarteko Bat-bateko Txapelketa\nIazko finaleko argazkia. / XENPELAR DOKUMENTAZIO ZENTROA\nLurralde goiztiarrena Gipuzkoa izan da: atzo egin zen lehen saioa Zestoan, eta apirilaren 20an jokatuko da finala Lasturren\nSábado, 17 febrero 2018, 12:17\nHerrialde guztietako bertsolari gazteenek data bera dute begiz jota: ekainaren 9a. Egun horretan amaituko du hain zuzen bidea bidea, Saran jokatuko den finalarekin, 2018ko Euskal Herriko Eskolarteko Bat-bateko Txapelketak. Finalerainoko ibilbideak, baina, desberdinak izango dira lurraldeen arabera. Gipuzkoa izan da goiztiarrena, ostiralean, otsailak 16, abiatu baitzen Txapelketa Zestoan. Ostiralero egingo dira Gipuzkoan kanporaketa saioak martxoaren 16ra arte, Oñatin (otsailak 23), Orion (martxoak 2), Ereñotzun (martxoak 9) eta Anoetan (martxoak 16). Finala apirilaren 20an egingo da, Lasturren.\nGogoratu behar da Eskolartekoak barne hartzen dituen ekintzak Ikastolen Elkarteak eta Bertsozale Elkarteak antolatzen dituztela, elkarlanean. Egitasmo ezagunena 15-18 urte bitarteko gazteek parte hartzen duten bat-bateko txapelketa izan arren, bada bestelako ekimenik, hala nola bertso-merenduak gaztetxoenentzat edi idatzizko txapelketa. Azken horretan zortzi saio egingo dira Gipuzkoan, eskualdeka, martxoaren 6tik 16ra.\nBat-batekora itzulita, Bizkaian ere, Gipuzkoan bezala, kanporaketa saioak egingo dira: apirilaren 19an egingo da lehena eta apirilaren 23tik 25era artean hurrengo hiru saioak. Euskal Herriko finalera sailkatuko diren bertsolariak maiatzaren 6an ezagutuko dira, Balmasedan egingo den finalean. Egun horretan egingo da idatzizko saioa ere.\nAraban, Nafarroan eta Lapurdi, Baxenabarre eta Zuberoan, berriz, saio bana egingo da: apirilaren 20an egingo dute nafarrek Iruñean; maiatzaren 12an egingo da Arabakoa Legution; eta Lapurdi, Baxenabarre eta Zuberoari dagokionez, maiatzaren 19an izango da saioa Hazparnen. Bestalde, Araban bat-bateko bigarren saio bat egingo da gaztetxoenentzat: maiatzaren 26an Gasteizen haurrek bat-batean aritzeko aukera izango dute, idatzizko txapelketako saioarekin batera.\nHoriek amaituta, lurralde bakoitzean sailkatutakoek parte hartuko dute Euskal Herriko Eskolarteko Bat-bateko Txapelketako finalean. Iazko tokia errepikatu eta Saran izango da ekainaren 9an. Finalera sailkatutakoek, besteak beste, Mintzola Ahozko Lantegiak beste erakunde eta elkarte batzuekin sustatutako Ahots Baten sormen egonaldian parte hartzeko tokia izango dute.\nZenbait lurraldetan Bertso Eskolen Eguna Eskolarteko finalarekin bat etorriko da. Hala izango da Bizkaiaren eta Lapurdi, Baxenabarre eta Zuberoaren kasuetan; Balmasedako eta Hazparneko hitzorduetan egingo dute ospakizuna. Gipuzkoan eta Nafarroan, aldiz, Eskolarteko finala apirilaren 20an egingo badute ere, Bertso Eskolen Egunak maiatzaren 6an egingo dituzte bi kasuetan; Tolosan izango da, esate baterako, Gipuzkoakoa. Araban, berriz, Bertsoa Bizi Gazte Eguna ospatzen da, espresuki Araban bertsolaritza gazteen artean sustatzeko egin ohi den egitasmoa. Legution gauzatuko den Eskolarteko bat-bateko finalarekin batera egingo da, maiatzaren 12an.\nEl precio de buscar la verdad Hogeita hamar urte Inazio Mujika Iraolarekin batera


Arrantza lehen eta orain - Ahotsak.eus\nHizlaria(k): Iturzaeta Martija, Rafael\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ZAR-101-016 kodeko bideoa nahi duzula aipatzea: ahotsak@ahotsak.eus\nArrantzan zer harrapatzen zuten azaltzen du. Lehen arrain gehiago zegoen, eta hobea izaten zen. Nola egiten zuten arrantza azaltzen du. Olagarroa asko jaten zen lehen.\nElkarrizketatzailea(k): Aitor Loidi\nGaia(k): Itsasoa » Lan-tresnak eta azpiegiturak » Lan-tresnak , Itsasoa » Arrantza-kanpainak » Antxoa , Itsasoa » Arrantza-kanpainak » Olagarroa , Itsasoa » Arrantza-kanpainak » Txibiak eta txipiroiak , Itsasoa » Arrantza-kanpainak » Beste batzuk , Itsasoa » Arrantza motak » Kostaldeko arrantza\n- Ta lehen arrai gehiena zer zegoen?\n- Orduan, ba, oraingo aldian olarru asko harrapatzen zan eskuz, ta gaiñuntzian lupiya ta holakuak. Txibiak, berriz, oraingo aldian askozez geyago. Ta antxua, berriz, ze esanik ez: ya bertatikan harrapatzen zituen antxua. Ta oraingo aldian arrai asko, garbiyo zeon. Ta oain gaiña tranpa’re ez, arrantzaliak’e sariakin ta askozez aberatso zan orduan. Orduan arrai geyo jaten gendun, ta arrai hobia oain baiño.\n- Lehen zerrekin harrapatzen zen arraia, kaiñaberakin edo?\n- Bai, danea, ba olarrotako ba makil batei jarri trapua muturrian, ta harei heltzen ziyon, ta gero eskuakin heldu, ta kanpoa, ta akabatzeko hortzak hagin beai kendu, beak zeukan hagiñak, ta holaxe. Ta oso janari ona, askoek ez due nahi izaten, baiño oso janari ona da olarrua.\n- Ta orduan orain bezela ez da, lehen eskuakin eta oain amuarekin?\n- Oain ez dao, oain ez dao. Olarruak gutxitu dia, oso gutxi dao. Horko, esaten duenez, otarrak jartzen ditue nekoretako, ta txokorruak eta harrapatzeko, ta hoita sartzen da olarrua, ta hor galtzen da. Ta orain ez dao len bezelako... Len olarrua ikeragarri harrapatzen zan hamen. Ta hor ez zun kiatsa earra eukitzen, usteltzen o sekatzen, baiño geo oso pobriantzat janari ugariya ta oso ona zan, olagarru-zopa ta patatakin’e bai, ta jendiak asko jaten zun oaingo aldian.\nEgilea(k): Aitor Loidi\nAntxoak eta arkumea\nTxitxarroa koilaratxoarekin edo bildots zatiarekin\nAitak egindako aguarinak\nAntxoa ardoran harrapatzen zuten\nMajuako arrantzan konpainiak izaten ziren


Lagun garbitzaileak - Steilas\nSteilas irakaskuntzako sindikatua da. Hori da bere eremua. Hortik sortu zen, eta hor dago gure izaera eta gure jarduera.\nUnibertsitate ikasketak herritar guztien eskura jartzeko lanean hamarkadak daramatza Steilasek, proiektu hori posible egiten duten pertsona guztien lan-baldintzak defendatzen ditu Steilasek.\nUnibertsitate honetan lan egiten duten pertsona askoren jarduerak ez dauka irakaskuntzarekin edota ikerketarekin lotura zuzenik, baina horiek gauzatu ahal izateko funtsezkoak diren lanak egiten dituzte. Unibertsitate Publikoa guztion elkarlanak posible egiten duen altxorra da, eta herri txiki honek berataz eta berarekin gozatzen jarrai dezan, langile guzti guztien jarduera da ezinbestekoa; administrazio-lanak, kudeaketa-lanak, mantentze-lanak, logistika-lanak… denak dira funtsezkoak gure Unibertsitatean.\nHala ere bada erabat funtsezkoa den eta oraindik aipatu ez dugun beste bat: irakasleek, ikertzaileek, ikasleek eta AZPko langileok egunero erabiltzen ditugun instalazioen garbiketa. Gu guztiok gure lanpostura bertaratu aurretik, langile talde batek beharrezkoa duzun mahaia, bulegoa, laborategia, milaka ikaslek erabiltzen dituzten eta irakaskuntzarako horren beharrezkoak diren ikasgelak… garbitu dituzte. Eta… ez ahaztu zure beharrak egin ahal izateko txukun-txukun aurkitzen dituzun komunak, horiek ere ez baitira magia bidez bakarrik atontzen.\nGarbiketaren zerbitzua externalizatu egin zen. Baina, zergatik gertatu zen hori? Beraien lana ez delako aintzat hartzen, sektorea ez delako baloratzen, eta ondorioz, gainera, prekarizatuta dagoen sektorea delako. Oinarrian, langile horiek ez zitzaizkiolako inori axola. Guzti honen inguruan hitz egiten jarraituko dugu, badakigu konponbidea ez dela erraza izango, baina Steilas sindikatuarentzat garbitzaileak gure lankideak direla azpimarratu nahi dugu eta horrexegatik egin dugu beraien inguruko aipamen berezia lerro hauetan.\nAmaitzeko, Steilasek langile hauek UPV/EHUko beste langile guztiek dituzten eskubide berdinak lor ditzaten ahal dugun guztia egingo duela adierazi nahi dugu, eta bide batez, unibertsitate honetako instalazio ororen erabilera ere eskubide horien barruan dagoela azpimarratu nahi dugu, “office” edota “txokopas” deritzoten horien erabilera, alegia.\nxabin2020-12-11T13:15:14+01:002020 11 abendua |UPV-EHU|


Gurean Gaur | Hamaika Telebista\nPSNk EH Bilduri ezarritako betoa zentzugabekeriatzat jo du Otegik\nArnaldo Otegi EH Bilduko koordinatzaile nagusiak eskainitako prentsaurrekoan egin ditu adierazpen horiek. Otegik azpimarratu du hauteskunde kanpainan esan zuten moduan, bi bloke eratu direla Euskal Herrian: aurrerakoia eta atzerakoia. Egoera horretan, bozka aurrerakoiak bloke atzerakoiaren mesedetan erabiltzea leporatu dio alderdi sozialistari.\nEstradizio legearen tramitazioa bertan behera utzi du behin-behinean Hong Kong-ek\nMilioi bat lagun baino gehiago irten dira kaleetara Hong Kongen, Txinarako estradizio legea behin betiko bertan behera utzi dadin eskatuz. Gobernuak oraingoz legearen tramitazioa bertan behera utzi du behin behinean. Halako kasuetan gertatzen den moduan, parte hartzaile kopuruari buruz batzuek eta besteek emandako zifrak ez datoz bat. Atzoko mobilizazioei erreparatuta, poliziak 338.000 lagun aipatzen ditu. Antolatzaileen arabera bi milioi lagun baino gehiagok hartu zuten parte. Legea bertan behera uzteko eskatzeaz gain, Carrie Lam lehen ministroaren dimisioa eskatzen ere hasi dira herritarrak.\nUdalbatzen eraketak argitu du Hego Euskal Herriko udalen norabide politikoa\nLarunbatean argitu zen hurrengo lau urteetarako Hego Euskal Herriko udalen norabide politikoa. EAJ-PSE bikoak hitza bete zuen eta alkatetza erraztu zieten elkarri bi alderdiek posible izan zuten herri gehienetan. Nafarroan aldiz, jakinmina zegoen PSNren jarrerarekin eta azkenik agostazoa errepikatu eta erregimenarekin, eskuin muturrarekin lerratu zen Maria Chiviteren alderdia udalerri gehienetan.\nKataluniako buruzagi independentistei eurodiputatu akta jasotzea galarazi die Espainiako Hauteskunde Batzordeak\nCarles Puigdemont eta Antoni Comínen partez beren abokatu Gonzalo Boyek eraman duen notario-akta arbuiatu dute. Bestalde, Auzitegi Gorenaren aginduz, Oriol Junqueras ezin izan da kartzelatik irten zin egiteko. Orain Errepublikak, Europar Hauteskundeetan Junqueras buru izan zuen koalizioak adierazi du eskubideak “urratu” direla. Gaineratu dute, estatu espainiarrak hartutako erabakia Europako auzitegietara eramango dutela eta baita parlamentura ere.\nGeroa Baik Parlamentuko presidentzia eta EH Bildu mahaian presente egotea eskatu dio PSNri\nNafarroako Gobernuko negoziazioetan aurrera egiteko Parlamentuko presidentetza eskatu dio Geroa Baik PSNri. Horretaz gain, Gobernuaren egonkortasuna bermatzeko, EH Bilduri ere parlamentuko mahaian ordezkari bat izatea dagokiola esan dio Uxue Barkosen alderdiak Maria Chiviteri. Uxue Barkosek, larunbateko alkatetzen osaketaren ondorioz, PSNrekiko konfiantza kolokan dagoela adierazi du.\nGipuzkoako zaharren egoitzetako langileek grebari ekin diote berriz\nGipuzkoako zaharren egoitzetako langileek grebari ekin diote berriz, eta protesta egin dute Gipuzkoako Foru Aldundiaren atariaren aurrean. Txomin Lasa ELAko sindikatuko kideak adierazi du 26 greba egun egingo dituztela; guztira 88 greba egun egingo dituzte eta azpimarratu du borrokan jarraituko dutela Gipuzkoako Foru Aldundiaren ardura faltaren aurrean.


Zergatik doministiku egiten diete txakurrei? | Consumer\nZergatik doministiku egiten diete txakurrei?\nDoministiku egiten dute txakurrek hotzeriak egiten dituztenean edo alergia izaten dutenean, baina baita kitzikapenagatik ere\narabera: Ostirala, 2014ko azaroaren 28a\nIrudia: David J Morgan\nAchis! Zakur baten doministikua, bat-batean airea sudurretik eta ahotik ateratzen denean, zerk eragiten du?aurpegi dibertigarriak eta kutunak. Baina zer dago txakur baten doministikuaren atzean? Albaitariek azaltzen dute txakurren doministikua dela animalia hotzeria dagoela, alergia duela edo sudurra oztopatzen duen objekturen bat duela. Baina erreflexu babesle hori kitzikapen-sintoma ere izan daiteke, edo sudurrean akaroak dituela. Azken kasu horretan, larria izan daiteke.\nIrudia: David J. Morgan\n1. Nire txakurrak doministiku egiten du, hotzeria du?\nZakur baten doministikuak, bat-batean, sudurretik eta ahotik airea ateratzen du bat-batean. Ekintza erreflexu babeslea da, eta haren emaitza atsegina eta atsegina da gure lagun ilunetan.\nBaina, zer dago zakurren doministiku baten atzean? Doministiku perrunak goiko arnasbideetako narritadurari maiz erantzuten diote, batez ere sudur-hodiak estaltzen dituzten muki xeheei.\nIrudia: (Editorea) ” title=”Timothy Swinson”196 Timothy Swinson\n“Eztula, doministikuak eta muki-jariakinak sudurretik adierazten duten seinaleak dira txakurrak katarro bat duela ohartarazten duten seinaleak”, azaldu du Franck Savary albaitariak. Gainera, jolasteari uzten dion eta apatikoa den animalia batek esan dezake hotzeriak egin dituela.\n2. Doministikuak eta mukiak zakurretan: Alergiarik badu?\nTxakurrek ere alergiak izaten dituzte. Eta doministikuak, gehiegizko mukiarekin batera, seinale dira polenari, akaroei, garbiketa-produktuei eta, areago, aireko produktu kimikoei alergia diela adierazten duten seinaleak.\nGizakietan bezala, txakurren alergia desagerraraztea nahikoa da arazoa konpontzeko. Baina horretarako garrantzitsua da albaitariarengana joatea, etxean frogak eta jarraipena iradoki ahal izateko.\n3. Doministiku zakarrak, zerk oztopatzen ditu arnasbideak?\nZakurren doministikuak ere arnas bideetan edo animaliaren muturra atxikitako oztopo batek eragiten ditu. Lokatz pixka bat edo belar brizna bat izan daiteke.\nBuxaduraren jatorria ikusten badugu eta kentzeko erraza bada, pintza edo hatzekin kendu dezakegu. Seguru sentitzen ez bagara, hobe da albaitariarengana joatea.\n4. Doministiku zakurrak akaroen bidez sudurrean\nZientzialariek azaldu dutenez, akaroak sudurrean instala daitezke, eta zakurretan doministiku kronikoak eragin.\n“Akaro hauek gure harburuen sudur-hobien barruan bizi eta bizi daitezke, eta txakurren artean kutsatu”, gehitu du Ned Kuehn albaitariak, Merck eskuliburuaren coator deritzonak, txakurren medikuntzan erreferentziazkoak. Horregatik, gure txakurrak doministiku kronikoa erregistratzen duenean, albaitariarengana jo behar dugu.\n5. Txakurrek eztul egiten dutenean, doministiku egiten dute\nTxakur askok doministiku egiten dute jokatzen dutenean edo pozik egoten direnean. Txakurrak kitzikapen bidez doministiku egiten badu, erreflexu inkontzientea da, hipoaren antzekoa, eta kitzikatuta dagoenean gerta daiteke.\nGuztietan bezala, moderazioan dago gakoa. Noizean behin zakur kaninoa izatea ez da arriskutsua, ezta alarma-sintoma ere. Baina horiek errepikakorrak badira, baita kronikoak ere, albaitariarengana joateko garaia da.\nperros ciencia-eu txakur gaixotasunak txakurren osasuna


Azken orduotan, aurtengo Gazte Sozialisten Topaguneari argi egiten jardun dute Gazte Koordinadora Sozialistak eta Ikasle Abertzaleakek. 2020. urteko edizioa Legution (Araba) izango dela jakinarazteaz gain, bonoen inguruko informazioa plazaratu dute, eta orain, iragarpen berri batekin datoz gurera: Topagunearen aurkezpen nazionala antolatu dute otsailaren 9rako, igandea, Legazpin (Gipuzkoa).\nHala, arratsalde osoko egitaraua prestatu dute egun horretarako. 16:00etan hasiko da aurkezpena, Urbeltzeko aterpeetan, Topagunea: antolakuntza eredu berria eta aurtengo ekimenaren hurbilpen bat hitzaldiaren bidez. Bertan, "Topaguneak ildo sozialistaren baitan betetzen duen funtzioaren eta antolakuntza eredu berriaren inguruko gako nagusiak" azalduko dituzte hainbat kidek, ekimenaren inguruko argipen zehatzak emateaz gain. 19:00etan, ordea, kontzertua izango da Urbeltz pilotalekuan, Benito Lertxundiren eskutik.\nArgitaratutako azken diskoa, Ospakizun gauean, aurkeztuko du Lertxundik Legazpin, eta emanaldirako sarrerak eskuragarri daude jada. Sarrera fisikoak lau salmenta puntutan egongo dira; hain zuzen, Legazpiko Karibe Zaharra, Gurrutxaga eta Katilu tabernetan, eta Urretxuko (Gipuzkoa) Berit tabernan. Internet bidez ere erosi ahalko dira, entradium.com/events/benito-lertxundi-legazpi helbidean. Biak ala biak, 25 euroan daude salgai.\nOtsailaren 9an bertan ere sarrera eskuratzeko aukera izango dute pilotalekura bertaratzen direnek, txarteldegian, 27 euroan.\nLegazpin aurkezpena egin eta bi hilabetera izango da aurtengo Gazte Sozialisten Topagunea, apirilaren 9tik 13ra bitartean, GKSk eta IAk abenduan jakinarazi zutenez.


Larunbateko elkarretaratzera begira, Sortuk jarritako sei pankarta kendu dituzte bart gauean - - uztarria.eus\nLarunbateko elkarretaratzera begira, Sortuk jarritako sei pankarta kendu dituzte bart gauean\nAzpeitiko Sortu 2020-11-12 13:27\nLarunbaterako Non dago diru publikoa? lelopean deituta dugun elkarretaratzearen harira, herriko sei puntutan pankartak jarri genituen. Gaur goizean ohartu gara pankarta guzti-guztiak kenduta zeudela.\nLarunbat honetarako deituta dugun elkarretaratzea dela eta, sei pankarta jarri genituen atzo arratsaldean herriko sei puntutan: Etxe-Zuri aurrean, Landetako biribilgunean, Perretxiko aurrean, Ikasberriko biribilgunean, Artzubiko biribilgunean eta Berdura Plaza atzean.\nGaur goizean, pankarta guzti-guztiak kenduta zeudela ohartu gara. Nork kendu dituen argitu nahian gabiltza, baina, momentuz, ez dugu horren inguruko informaziorik. Jakin badakiguna zera da: azken asteotan behin baino gehiagotan kendu ditu Ertzaintzak herriko zenbait kolektibo politikok jarritako pankartak, askoren adierazpen askatasuna urratuz eta EAJren polizia papera zintzo betez.\nOsasun krisia ondorio larriak uzten ari da milaka herritarrengan; aurrikusi dezakegu ondorio horiek are larriagoak izango direla datozen hilabeteotan. Urkulluren eta bere jauntxoen kudeaketa negargarria ari da izaten, eta herritar xeheak gara, berriz ere, osasun krisiaren ondorio latzak pairatzen ari garenak. Horregatik, mobilizazioa, salaketa eta aldarrikapen politikoak kalean egotea beharrezkoa dela uste dugu. Oztopo guztien gainetik, horretan jarraituko dugu.\nAmaitzeko, Non dago diru publikoa? lelopean, larunbat honetan, 13:00etan, anbulatorioaren aurrean egingo dugun mobilizaziora hurbiltzeko gonbidapena egin nahi diegu herritarrei.


Hong Kongeko IFC Mall-eko Apple Store hazten da | Mac-ekoa naiz\nHong Kongeko IFC Mall Apple Store hazten da\nApplek Txinan izan duen hazkundeari buruz berridazten dugu hori da Apple Store ziztada sagarrak herrialdean duen konpainiarik handiena egunero bisitatzen duen jende kopuruari aurre egin ahal izateko hazten da.\nHitz egiten ari garen Apple Store Hong Kong erdialdeko IFC merkataritza zentroan dago. Apple Store berezia da, kokapenagatik hiriaren erdialdeko autobide baten gainean zintzilik dago.\nZalantzarik gabe, ekialdeko herrialdean Cupertinokoek gero eta arrakasta gehiago lortzen dute. Horren erakusle da oraingo markak salgai dituen gailu ia guztietara urrezko kolorea iritsi izana. IPhone-arekin hasi ziren, iPad-ekin jarraitu zuten eta Apple Watch-ekin eta 12 hazbeteko MacBook-ekin amaitu zuten.\nBeno, eransten ditugun argazkietan ikus dezakezun bezala, erosleek aipatutako Apple Store dendara hain da handia Apple-k haztea erabaki du landare berri bat eginez, izan daitekeen modu bakarra.\nDagoeneko planta berria eraikitzen ari dela adierazten duen horma ikus daiteke. Pareta honetan serigrafia jarri dute eta bertan irakur dezakegu:\nGauzak maila hartzen ari gara\nSolairu berri hau laster irekiko da hobeto zerbitzatzeko\nBarra altxatzen ari gara\nLantegi berri hau laster irekiko da zu hobeto zerbitzatzeko\nLantegi berri honekin Apple Store honek bezero kopuru handiagoa zerbitzatu ahal izango du, beraz, bere salmentek hazten jarrai dezakete. Solairu berri honetara sartzeko, eskailera independente berri baten bidez egin behar da.\nArtikuluaren bide osoa: Mac-ekoa naiz » Apple produktuak » Apple Store » Hong Kongeko IFC Mall Apple Store hazten da\nApple-k OS X 10.11.3 bertsioaren lehen beta garatzen die garatzaileei\nApple Music-ek Star Wars sustatzen du


Nafarroako Lan-Osasun sailaren arabera, pandemiak sekulako eragina izan du Nafarroko erresidentzietan. 5.500 egoiliar inguru bizi dira, eta lehenbiziko olatuan, guztietatik %35 gaixotu, eta %7 zendu ziren: "Oso datu latzak dira, eta arrazoia da erresidentzietan leku gutxi dagoela egoiliar guztientzat".\nManuel Auza Mikel Auzaren aita Vergel erresidentzian dago: "Jende asko dago bertan, baina ez daude masifikatuta". Hala ere, Auzak nabarmendu du "isolatuta" egon direla "kartzelako ziegetan egongo balira bezala". Pandemiak bere aitarengan eragin handia izan duela dio: "Pandemiarekin bizkortu egin da nire aitaren beheranzko prozesua". Auzak erresidentzietako baldintzak hobetu beharko liratekeela dio: "Ratioak igo ahal zituzten gure zaharrak hobeto zaintzeko... Gainera, ekimen publikoko zahar etxeek eta pribatuek ez dute zerikusirik; guztiek publiko izan beharko lukete", azpimarratu du.\nAzken urteetan, zaintza-lanak egiten ari da Auza; ama alzheimerrak jota dago, eta aita erresidentzian du: "Dena eman digute, bizio gehiegi, eta hori igarri da. Orain nire bizitzaren denbora gehiena beraiekin pasatzen dut". Vergen erresidentzian ez ziren asko elkartzen, eta bost egoiliar soilik kutsatu dira: "Sekulako buelta eman beharko genieke zaintzei; oso garrantzitsuak dira".\nAdinekoek itxialdi zorrotzena sufritu dute, eta beraientzat beharrezkoak diren muxu eta besarkadei uko egin behar izan diete denbora luzez. Koro Lopez de Sabando adineko emakume bat da; ezin dela kexatu dio, baina nabarmendu digu gogorrena bere hiru urteko bilobaren muxuak ezin jasotzea izan dela. Mikel Auzaren aita Vergel erresidentzian dago, eta zentroetan bizitako egoeraz hausnartu du Reyes Ilintxeta kazetariarekin.\nIrati Goikoetxea 'Herriak ez du barkatuko' liburua egiten aritu da pandemia garaian: "Pandemia garaia onerako izan da nire antolaketarako, zenbait egiteko eten behar izan ditudalako, eta nire burua zentratu behar izan dudalako idazketan eta jolasean. Lan ordutegia malgutu ahal izan dut eta denbora tarte pertsonal hori idazketari eskaini ahal izan diot". "Oso lasai" igaro du egoera, eta pandemia "gozoa" eta "goxoa" izan dela dio.\nGoikoetxearen esanetan, arriskua dago bizitako guztia segituan ahazteko: "Oso erritmo bizian bizi gara, eta erritmo horrek bizitakoak eta sentitutakoak pilatzen dizkigu. Zentzu horretan, biziraute nahi eta behar horretatik ahanzturarako joera izaten dugu". Hori horrela, egoera honek bide berriak urratzeko balio beharko lukeela dio: "Aukera eta baliabideak baditugu, gaitasuna badago, eta inertziak hausteko momentua izan daiteke". Zentzu horretan, adierazi du gelditzen eta ekiten asmatu behar dela, eta bereziki erakundeek apustu serioak egin behar dituztela azpimarratu du: "Geldialdi honetan kultur arloko hainbat ahotsek eskatu dute hau ezin dela gelditu; honi jarraipena eman behar zaio, eta kultura, sorkuntza lehen lerroan jarri behar dugu; kulturaren bidez aberastu behar ditugu gure buruak".\nEra berean, adierazi du sorkuntza ez dela diruaren arabera baldintzatu behar: "Egiteko modu berriak baldin badaude, asma ditzagun moduak horri jarraipena emateko, diruak eta ekonomiak baldintzatu gabe".\nPandemiak ez ditu ondorio txarrak bakarrik izan, eta zenbait idazlerentzat sorkuntzarako momentu egokia izan da; hain zuzen, egoerarengandik ihes egiteko baliatu dugu literatura. Nola bizi izan dute pandemia garaia Irati Goikoetxea, Lander Majuelo eta Angel Errok? Ez galdu aste honetako Altxa Burua saioa.\nAngel Errorentzat oso urte "interesgarria" izan da arlo pertsonalean: "Hori ez da horrela izan denontzat, eta beldurra ematen dit norbait minduko ote dudan, baina nire bibentzia pertsonala hori izan da". Pozik dago gauza ezberdinak egin ahal izan dituelako, gauza ezberdinak bizi izan dituelako, eta beste era batean topatu delako bere buruarekin: "Nik uste nuen oso pertsona aterazalea nintzela, baina ikusi dut etxe-zuloa ere izan naitekeela, neure buruarekin gustura egon naitekeela; hala ere, urte nekagarria ere izan da".\nArlo profesionalean, artikuluak idazten eta itzultzen jarraitu duela dio; betidanik egin izan du etxetik lan, eta alde horretatik, ez du aldaketa handirik sumatu: "Beharbada egoera bitxia izan da beste kontu batzuengatik: enkarguak luzatu dira, gauza asko gelditu dira kili-kolo, eta beste batzuk bertan behera gelditu dira...". Errok azaldu duenez, sortze-lana egin du hilabete hauetan, baina ez du hainbeste idatzi: "Pandemiak balio izan dit aitzakia bat emateko neure buruari zergatik ez nuen idazten". Era berean, adierazi du idazteko garaian kaleko esperientzia falta izan zaiola hortik edateko. Ez da bere kasua izan, baina, sortzaile askorentzat pandemia "indartzailea" eta "fokalizatzailea" ere izan dela dio: "Lehendik berez emankorra zena horretara jarri da". Hala ere, ez du uste pandemiari buruzko liburu asko argitaratu direnik.\nGauza ugari planteatu direla dio: urbanismoa, etxegintza, denboraren kudeaketa... Hala ere, ezkorra da etorkizunari begira: "Ni ezkorra naiz, berez, eta gizarteari dagokionez, gauzak lehenera bueltatuko direla uste dut. Oraindik ez gara guztiz honetatik atera, eta oraindik ez dakit ni nola aterako naizen: jarraituko ote dudan etxean gustura egoten, desenfrenora egingo dudan... Uhinak atzera egingo du, eta oraindik ez dakigu zer geldituko den honetatik guztitik".


2deo serieak: deialdi bat serie proiektu bat Zinemaldian saltzen saiatzeko\n2021/02/18 sustatu.com -- Albiste originala ikusi\n2deo ikus-entzuneko laborategiak deialdia egin du aurten "serieak" garatzeko programa baterako. Mentoretza bidez garatuko dira proiektuak eta hiru aukeratuko dira, gutxienez bat euskaraz izango delarik. Mentoretza eta laguntza ekonomikoekin garatuko dira proiektuak, eta azken fasean, iraileko Donostiako Zinemaldian pitching egiteko aukera izango dute aukeratuek, nork berea saltzen saiatzeko.\nPrograma telesail-proiektu baten sortzaileei dago zuzenduta: ekoizle exekutiboari eta/edo gidoilariari. Eskatzailea proiektuaren ekoizle exekutiboa izango da, eta, horrez gain gidoilaria ez izatekotan, bat gehitu beharko du taldean. Halaber, deialdian 2 pertsona fisikok hartu ahal dute parte elkarrekin, euren harremana formalizatu beharrik gabe; kasu horretan, KGNZ/Tabakaleraren aurrean proiektuaren ordezkaria izango den pertsona bat izendatu edo identifikatu beharko da, ondore guztietarako.\nProiektuak aurkezteko epea martxoaren 10a arte dago zabalik. Behin proiektuak hautatuta, apiriletik irailera bitartean aurrez aurreko eta sareko saioak antolatuko dira.\nTalde bakoitzak gidoiaren analisia eta berridazketa landuko du, proiektu bakoitzaren ekoizpen eta banaketa-estrategia, eta eszenaratzea ere bai. Tabakaleran hiru eguneko egonaldia planteatzen da, ekainetik uztailera bitartean, proiektuak partekatzeko; epe horretan, saio bateratuetan lan egingo dute aukeratutako pertsonek eta mentoreek. Laguntza egongo dieta gisa egonaldi horretarako, eta baita geroago garapenerako (6.000 euro).\nProgramaren azken zatian, Donostiako Zinemaldiarekin bat eginez, pitching saio bat egingo da, non taldeek euren proiektuak sektoreko eragileei aurkezteko aukera izango duten, telesaila ekoizteko aukerak lortzeko.\nwaiting for your further write ups thanks once again.|\nyour feed and look forward to seeking more of your great post. Also, I have\nshared your site in my social networks!|